cyanic-selkie/wikianc huggingface dataset:
ರಾಬರ್ಟ್ ಬರ್ನ್ಸ್
ಬದುಕು ಮತ್ತು ಸಾಹಿತ್ಯ
1786ರಲ್ಲಿ ಮೊದಲ ಕವನ ಸಂಕಲನ ಪ್ರಕಟವಾಯಿತು. ಕೇವಲ 600 ಪ್ರತಿಗಳನ್ನು ಅಚ್ಚುಮಾಡಲಾಯಿತು. ಇದರಿಂದಾಗಿ ಕವಿಗೆ ನಲವತ್ತು ಪೌಂಡುಗಳ ಸಂಭಾವನೆ ದೊರಕಿತು. ಈ ಪ್ರಕಟಣೆಯಿಂದಾಗಿ ಬರ್ನ್ಸ್ಎಲ್ಲೆಡೆ ಕೀರ್ತಿವಂತನಾದ. ಜಮೈಕಾಕ್ಕೆ (ವೆಸ್ಟ್ ಇಂಡೀಸ್‍ನ) ಉದ್ಯೋಗವನ್ನರಸಿ ಹೋಗಬೇಕೆಂದಿದ್ದ ಈತ ತನಗೆ ದೊರೆತ ಕೀರ್ತಿ ಜನಪ್ರಿಯತೆಗಳಿಂದಾಗಿ ಸ್ವದೇಶದಲ್ಲೇ ಉಳಿದ, ಕಿಲ್ಮರ್‍ನಾಕ್‍ನ ಈ ಪ್ರಥಮಾವೃತ್ತಿ ಎಷ್ಟು ಹೆಸರಾಗಿದೆ ಎಂದರೆ ಈಗ ಆ ಆವೃತ್ತಿಯ ಪ್ರತಿಯನ್ನು ಸಾವಿರ ಪೌಂಡುಗಳಿಗೆ ಕೊಳ್ಳುವವರಿದ್ದಾರೆ.
ಈ ಕಾಲದಲ್ಲೇ ಕವಿ ತನ್ನ ಹೈಲಂಡ್ ಮೇರಿ ಎಂಬ ಕವನದ ಸ್ಪೂರ್ತಿಯಾಗಿದ್ದ ಮೇರಿ ಕ್ಯಾಂಪ್‍ಬೆಲ್ಲಳೊಂದಿಗೆ ಪ್ರಣಯಾಸಕ್ತನಾದ. ಕೆಲವು ಕಾಲದಲ್ಲೇ ಆಕೆ ತೀರಿಕೊಂಡಾಗ ದುಃಖಿತನಾದ ಕವಿ ಮೇರಿ ಇನ್ ಹೆವನ್ ಎಂಬ ಕವನ ರಚಿಸಿದ.
1788ರಲ್ಲಿ ಅಲೆಕ್ಸಾಂಡರ್ ವುಡ್‍ನ ಸಹಾಯದಿಂದ ಬರ್ನ್ಸ್ಅಬಕಾರಿ ಸೇವೆಯ ತರಬೇತಿಗೆ ಅಯ್ಕೆಯಾದ. ಅನಂತರ ಗ್ರಾಮದ ಸರ್ವೆಯರ್ ಅಗಿ ಸೇವೆ ಸಲ್ಲಿಸಿ ಒಳ್ಳೆಯ ಹೆಸರು ಪಡೆದ.
ಇದೇ ಕಾಲದಲ್ಲಿ ಎಡಿನ್‍ಬರ್ಗ್‍ನ ಜೇಮ್ಸ್ ಜಾನ್ಸನ್ ಎಂಬ ಪ್ರಕಾಶಕ ಸ್ಕಾಚ್ ಹಾಡುಗಳ ಒಂದು ಬೃಹತ್ಕೋಶದ ಯೋಜನೆ ಹಾಕಿ ಬನ್ರ್ಸ್‍ನನ್ನು ಅದರ ಸಂಪಾದಕನಾಗಲು ಕೇಳಿಕೊಂಡ. ಒಂದೊಂದು ಸಂಪುಟದಲ್ಲಿ ನೂರು ಹಾಡುಗಳಂತೆ ಎಂಟು ಸಂಪುಟಗಳನ್ನು ಸ್ಕಾಟ್ಸ್ ಮ್ಯೂಸಿಕಲ್ ಮ್ಯೂಸಿಯಮ್ ಎಂಬ ಶಿರೋನಾಮೆಯಲ್ಲಿ ಪ್ರಕಟಿಸಬೇಕೆಂದು ನಿಶ್ಚಯಿಸಲಾಗಿತ್ತು. ಆದರೆ ಕಡೆಗೆ ಆದದ್ದು ಆರು ಸಂಪುಟಗಳು. ಸ್ಕಾಟ್ಲೆಂಡಿನಲ್ಲೆಲ್ಲ ಜನಪ್ರಿಯವಾಗಿದ್ದ ಹಾಡುಗಳನ್ನು ಸಂಗ್ರಹಿಸಿ, ಅವನ್ನು ತಿದ್ದಿ ಅವಕ್ಕೊಂದು ರೂಪಕೊಟ್ಟ ಕೀರ್ತಿ ಈತನದು. ಇನ್ನು ಕೆಲವು ಹಾಡುಗಳಲ್ಲಿ ಸಾಹಿತ್ಯಾಂಶ ಮರೆಯಾಗಿ ಬರಿಯ ಸಂಗೀತದ ಛಾಯಮಾತ್ರ ಉಳಿದಿತ್ತು. ಅದಕ್ಕೆ ಅಂದರೆ ಸಂಗೀತದ ಸ್ವರಗಳಿಗೆ ಮಾತು ಜೋಡಿಸುವ ಕೆಲಸ ಬರ್ನ್ಸ್ಮಾಡಿದ, ಅಲ್ಲದೆ ತಾನೆ ಸೊಗಸಾದ ಮೂರು ನೂರು ಹಾಡುಗಳನ್ನು ರಚಿಸಿ ಸೇರಿಸಿದ ಕೂಡ.
1793ರಲ್ಲಿ ಪ್ರಕಾಶ ಕ್ರೀಚ್‍ಗೆ ತನ್ನ ಇನ್ನೊಂದು ಕವನ ಸಂಕಲನವಾದ `ಪೊಯೆಮ್ಸ್ ಎಂಬ ಕೃತಿಯನ್ನು ಕೊಟ್ಟ. ಅದರಲ್ಲಿ ಸೇರ್ಪಡೆಯಾಗಿರುವ ಟ್ಯಾಮ್ ಒ ಷ್ಯಾಂಟರ್ ಎಂಬ ಕವಿತೆ ಕವಿಗೂ ಪ್ರಿಯವಾಗಿದ್ದ ಶ್ರೇಷ್ಠವಾದ ಕವಿತೆಯಾಗಿದೆ.
ಹದಿನೆಂಟನೆಯ ಶತಮಾನದ ಕಡೆಯ ದಶಕದಲ್ಲಿ ಸ್ಪಷ್ಟವಾಗಿ ಪ್ರಾರಂಭವಾದ ರೊಮ್ಯಾಂಟಿಕ್ ಸಾಹಿತ್ಯದ ಮುನ್ಸೂಚಕ ಕವಿಗಳಲ್ಲಿ ಬರ್ನ್ಸ್ ಒಬ್ಬ. ಲಂಡನಿನ `ಫ್ವಾಶನ ಬಟ್ ಶ್ರೀಮಂತರ ಬದುಕಿಗೆ ಸೀಮಿತವಾಗಿ ವಿಡಂಬನಾತ್ಮಕ ಮನೋಧರ್ಮವೇ ಸೂಚಿಸುತ್ತಿದ್ದ ಕಾವ್ಯವನ್ನು ಬಿಟ್ಟು ಮನುಷ್ಯನ ಸಹಜ ರಾಗಗಳು, ಬಯಕೆಗಳು, ಕನಸುಗಳಿಗೆ ರೂಪಕೊಡುವ ಕಾವ್ಯದತ್ತ ಇಂಗ್ಲಿಷ್ ಕಾವ್ಯ ಸಾಗಿತು. ಬರ್ನ್ಸ್ ಹೆಣ್ಣು-ಗಂಡಿನ ಪ್ರೀತಿಯನ್ನು ಕುರಿತು ಉಜ್ವಲ ಕವನಗಳನ್ನು ಬರೆದ. `ಮೈ ಲವ್ಸ್ ಲೈಕ್ ಎ ರೆಡ್ ರೆಡ್ ರೋಸ್ (ನನ್ನ ಪ್ರೇಮದ ಹುಡುಗಿ ತಾವರೆಯ ಹೊಸ ಕಂಪು-ಶ್ರೀ ಅವರ ಅನುವಾದ) ಬಹು ಪ್ರಸಿದ್ಧ ಪ್ರೇಮಗೀತೆ. ಜನಸಾಮಾನ್ಯರ ಭಾಷೆಯನ್ನು ಬರ್ನ್ಸ್ಬಳಸಿದ. A Man a Man for A `That' ಕವನದಲ್ಲಿ ಫ್ರಾನ್ಸಿನ ಮಹಾಕ್ರಾಂತಿಯಾಗಿ ಮನೋಧರ್ಮವನ್ನು ಹಾಡಿದ (ಶ್ರೀ ಅವರ ಅನುವಾದದಲ್ಲಿ ಬಡತನ ಹುದುಡು), `ಶ್ರೀ ಅವರು `ಇಂಗ್ಲಿಷ್ ಗೀತೆಗಳಲ್ಲಿ ಈ ಕವಿಯ ಹಲವು ಕವನಗಳನ್ನು ಅನುವಾದಿಸಿದ್ದಾರೆ). ಬರ್ನ್ಸ್ ನ ಅತ್ಯುತ್ತಮ ಕವನಗಳಲ್ಲಿ ಬಹುಮಟ್ಟಿಗೆ ಬಳಸಿರುವುದು ಸ್ಕಾಟ್‍ಲೆಂಡಿನ ಪ್ರಾದೇಶಿಕ ಇಂಗ್ಲಿಷಿನಲ್ಲಿ.
ಬಾಹ್ಯ ಕೊಂಡಿಗಳು
Biographical Information
ಉಲ್ಲೇಖಗಳು
ವರ್ಗ:ಕವಿಗಳು ವರ್ಗ:ಇಂಗ್ಲೀಷ್ ಕವಿಗಳು
ಹ್ಯೂಗೋ ಮೇರಿ ಡಿ ವ್ರೈಸ್
ಹ್ಯೂಗೋ ಮೇರಿ ಡಿ ವ್ರೈಸ್ ಒಬ್ಬ ಡಚ್ ಸಸ್ಯಶಾಸ್ತ್ರಜ್ಞ ಮತ್ತು ಪ್ರಥಮ ತಳಿವಿಜ್ಞಾನಿಯರು. ಜೀನುಗಳ ಬಗ್ಗೆ ಪರಿಕಲ್ಪನೆಯನ್ನು ನೀಡಿದವರು ಹ್ಯೂಗೋ ಡಿ ವ್ರೈಸ್. ೧೮೯೦ರಲ್ಲಿ ಗ್ರೆಗೊರ್ ಮೆಂಡೆಲ್ ರವರ ಅನುವ೦ಶಕತೆಯ ಸಿದ್ದಾಂತವನ್ನು ಮರುಪತ್ತೆ ಹಚ್ಚಿದವರು ಡಿ ವ್ರೈಸ್. ಅದೇ ವರ್ಷದಲ್ಲಿ, ಗ್ರೆಗೊರ್ ಮೆಂಡೆಲ್ ರವರಿಗೆ ಅರಿವಿಲ್ಲದ ಹಾಗೆ, "ಮ್ಯುಟೇಶನ್" ಅಥವ "ವ್ಯತ್ಯಯನ" ಎಂಬ ಪದವನ್ನು ವೈಜ್ಞಾನಿಕ ರಣರಂಗಕ್ಕೆ ಪ್ರಸ್ತಾಪಿಸಿದ್ದು ಮತ್ತು ಮ್ಯುಟೇಶನ್ ಸಿದ್ದಾಂತಕ್ಕೆ ಅಭಿವೃದ್ಧಿ ತಂದು ಕೊಟಿದ್ದು ಡಿ ವ್ರೈಸ್. thumb|ಹ್ಯೂಗೋ ಡಿ ವ್ರೈಸ್
ಜನನ ಮತ್ತು ಆರಂಭಿಕ ಜೀವನ
ಹ್ಯೂಗೋ ಡಿ ವ್ರೈಸ್ ರವರು ೧೬ ಫೆಬ್ರವರಿ ೧೮೪೮ರಲ್ಲಿ ಹಾರ್ಲೆಮ್, ನೆದರ್ಲ್ಯಾಂಡ್ಸ್ ನಲ್ಲಿದ್ದ ಗೆರಿಟ್ ಡಿ ವ್ರೈಸ್ ಮತ್ತು ಈ.ಆರ್.ಮರಿಯಾ ದಂಪತಿಗಳಿಗೆ ಹಿರಿಯ ಮಗನಾಗಿ ಜನಿಸಿದರು. ಗಿರಿಟ್ ಡಿ ವ್ರೈಸ್ ರವರು ಮೆನ್ನೊನೈಟ್ ಸಭೆಯ ವಕಿಲ ಮತ್ತು ಧರ್ಮಾಧಿಕಾರಿಯಾಗಿದ್ದರು. ೧೯೦೯ರಿಂದ ೧೯೧೦ವರೆಗೂ ನೆದರ್ಲ್ಯಾಂಡ್ಸಿನ ಪ್ರಧಾನಮಂತ್ರಿಯಾಗಿದ್ದರು.ಡಿ ವ್ರೈಸ್ ರವರ ತಂದೆಯು ೧೮೬೨ರಲ್ಲಿ "ಡಚ್ ಕೌನ್ಸಿಲ್ ಆಫ್ ಸ್ಟೇಟ್" ದಲ್ಲಿ ಸದಸ್ಯರಾಗಿದ್ದು, ನಂತರ ತನ್ನ ಕುಟುಂಬದ ಜೊತೆಗೆ "ದಿ ಹೇಗ್" ರಾಜ್ಯಕ್ಕೆ ತೆರಳಿ ಬಂದಿದ್ದುಂಟು. ಡಿ ವ್ರೈಸ್ ರವರು ಬಾಲ್ಯಾದಿಂದಲೇ ಸಸ್ಯಶಾಸ್ತ್ರಯಲ್ಲಿ (ವನಸ್ಪತಿವಿದ್ಯೆ) ಹೆಚ್ಚಿನ ಆಸಕ್ತಿಯನ್ನು ತೋರಿಸಿದ್ದು, ಹರ್ಬೇರಿಅಮ್(ಶುಷ್ಕ)ಯಲ್ಲಿ ಹಲವಾರು ಬಹುಮಾನಗಳನ್ನು ಪಡೆದರು. ಸಸ್ಯಶಾಸ್ತ್ರದ ಮೇಲೆ ಆಸಕ್ತಿ ತೋರಿಸುವ ಜೊತೆಗೆ, ಹಾರ್ಲೆಮ್ ಮತ್ತು 'ದಿ ಹೇಗ್' ನಲ್ಲಿ ಮಲ್ಲಕ್ರೀಡೆಗೆ (ವ್ಯಾಯಾಮ ಶಾಲಕ್ಕೆ) ಹಾಜರಾಗುತ್ತಿದ್ದರು. ೧೮೮೦ರಲ್ಲಿ ತಳಿವಿಜ್ಞಾನದ ಕೆಲವು ಪ್ರಯೋಗಗಳನ್ನು ಆರಂಭ ಮಾಡಿದ ಸಂದರ್ಭದಲ್ಲಿ, ಡಿ ವ್ರೈಸ್ ರವರು ಆಮ್ಸ್ಟರ್ಡ್ಯಾಮ್ ವಿಶ್ವವಿದ್ಯಾಲಯದಲ್ಲಿ ಸಸ್ಯಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದುಂಟು. ೧೮೬೬ರಲ್ಲಿ ಲೈಡನ್ ವಿಶ್ವವಿದ್ಯಾಲಯದಲ್ಲಿ ಸಸ್ಯಶಾಸ್ತ್ರದ ಪ್ರಮುಖ ಸದಸ್ಯರಾಗಿ ಸೇರಿಕೊಂಡರು. ಈ ವಿಶ್ವವಿದ್ಯಾಲಯದಲ್ಲಿ, ಡಿ ವ್ರೈಸ್ ರವರು ಬಹಳ ಉತ್ಸಾಹದಿಂದ ಡಬ್ಲ್ಯು.ಎಫ್.ಆರ್. ಸುರಿನ್ಗ್ ರವರ ಪಾಠಗಳನ್ನು ಮತ್ತು ಶೈಕ್ಷನಿಕ ಪ್ರವಾಸಗಳಲ್ಲಿ ಭಾಗವಹಿಸುತ್ತಿದರು. ೧೮೬೮ರಿಂದ ಡಿ ವ್ರೈಸ್ ರವರಿಗೆ, "ಜೂಲಿಯಸ್ ವೊನ್ ಸ್ಯಾಚ್ಸ್" ದಪ್ಪಗಿನ ಅಕ್ಷರ ರವರ ಪ್ರಯೋಗಾತ್ಮಕ ಸಸ್ಯಶಾಸ್ತ್ರದ ಕಡೆಗೆ ಹೆಚ್ಚಿನ ಆಸಕ್ತಿಯನ್ನು ತೋರಿಸಿದ್ದುಂಟು. ಸುರಿನ್ಗ್ ರವರ ಸಂಶಯಮನೋವೃತ್ತಿಯ ಹೊರತಾಗಿಯೂ, ಚಾರ್ಲ್ಸ್ ಡಾರ್ವಿನ್ನವರು ನೀಡಿದ ವಿಕಾಸನದ ಸಿದ್ಧಾಂತವು ಡಿ ವ್ರೈಸ್ ರವರ ಮೇಲೆ ಪ್ರಭಾವ ಬೀಳಿದ್ದುಂಟು. ಈ ಪ್ರಭಾವದ ಫಲಿತಾಂಶವಾಗಿ, ಡಿ ವ್ರೈಸ್ ರವರು, ಸಸ್ಯದ ಬೇರುಗಳ ಮೇಲೆ ಉಷ್ಣದ ಪರಿಣಾಮದ ಬಗ್ಗೆ ಓದಲು ಪ್ರಾರಂಭ ಮಾಡಿದ್ದುಂಟು. ಚಾರ್ಲ್ಸ್ ಡಾರ್ವಿನ್ನಿನ ಕೆಲವು ಜ್ಹೇಳಿಕೆಗಳನ್ನು ಕುರಿತು ಒಂದು ಉಪನ್ಯಾಸವನ್ನು ನೀಡಿದರು. ನಂತರ ೧೮೭೦ರಲ್ಲಿ, ಇದಕ್ಕೆ ಪದವಿಯನ್ನು ಪಡೆದುಕೊಂಡರು.
ವೃತಿ ಜೀವನ
ಬೋಧನೆಯ ಅಲ್ಪ ಕಾಲಮಾನ ನಂತರ ಡಿ ವ್ರೈಸ್ ರವರು ಸೆಪ್ಟೆಂಬರ್ ೧೮೭೦ರಲ್ಲಿ ಲೈಡನ್ ವಿಶ್ವವಿದ್ಯಾಲಯವನ್ನು ಬಿಟ್ಟು, ರಸಾಯನಶಾಸ್ತ್ರ ಮತ್ತು ಭೌತಶಾಸ್ತ್ರ ವಿಷಯಗಳ ಬಗ್ಗೆ ಓದಲು ಹೈಡೆಲ್ಬರ್ಗ್ ವಿಶ್ವವಿದ್ಯಾಲಯಕ್ಕೆ ತೆರಳಿದರು. ಈ ವಿಶ್ವವಿದ್ಯಾಲಯದಲ್ಲಿರುವ, ವಿಲ್ಹೆಲ್ಮ್ ವೈಜ್ಞಾನಿಕ ಪ್ರಯೋಗ ತರಗತ್ತಿಯಲ್ಲಿ ಕೆಲಸ ಮಾಡಲು ಬಯಸಿದ್ದು, ಮತ್ತು ಎರಡನೆಯ ಸೆಮಿಸ್ಟರಿನಲ್ಲಿ, ಸಸ್ಯದ ಬೆಳವಣಿಗೆಯ ಬಗ್ಗೆ ಪರಿಶೀಲನೆ ಮಾಡಲು ವುಜ್ಬರ್ಗರ್ದಲ್ಲಿರುವ ಜೂಲಿಯಸ್ ಸ್ಯಾಚ್ಸನ ಪ್ರಯೋಗ ಶಾಲೆಗೆ ಸೇರಿದ್ದುಂಟು. ಸೆಪ್ಟೆಂಬರ್ ೧೮೭೧ರಿಂದ ೧೮೭೫ವರೆಗೂ, ಆಮ್ಸ್ಟರ್ಡ್ಯಾಮ್ನ ಶಾಲೆಗಳಲ್ಲಿ, ವಿದ್ಯಾರ್ಥಿಗಳಿಗೆ ಸಸ್ಯಶಾಸ್ತ್ರ, ಪ್ರಾಣಿಶಾಸ್ತ್ರ ಮತ್ತು ಭೂರಚನಶಾಸ್ತ್ರಗಳನ್ನು ಹೇಳಿಕೊಟ್ಟಿದ್ದುಂಟು. ಪ್ರತೀ ದೀರ್ಘಾವಧಿ ರಜೆಗಳಲ್ಲಿ ಡಿ ವ್ರೈಸ್ ರವರು, ತಮ್ಮ ಸಂಶೋಧನೆಯನ್ನು ಮುಂದುವರಿಸಲು ಹೈಡೆಲ್ಬರ್ಗಿನ ಪ್ರಯೋಗ ಶಾಲಕ್ಕೆ ಬರುತ್ತಿದರು. ೧೮೭೫ರಲ್ಲಿ ಕೃಷಿಗೆ ಸಂಬಂಧಪಟ್ಟಿರುವ ಪ್ರಷ್ಯನ್ ಮಂತ್ರಿಮಂಡಲವು ಹಾಗೂ ಬರ್ಲಿನ್ನಲ್ಲಿ ಇನ್ನೂ ನಿರ್ಮಿಸಲಾಗಿದ್ದ "ರಾಯಲ್ ಅಗ್ರಿಕಲ್ಚರ್ ಕಾಲೇಜು" ಡಿ ವ್ರೈಸ್ ರವರಿಗೆ ಪ್ರಾಧ್ಯಾಪಕ ಸ್ಥಾನವು ನೀಡಿತು. ಪೂರ್ವ ನಿರೀಕ್ಷಣೆಯಲ್ಲಿ, ಡಿ ವ್ರೈಸ್ ರವರು ಕೃಷಿ ಬೆಳೆಗಳ ಬಗ್ಗೆ ಓದಿರುವ ವುಜ್ಬರ್ಗಿರ್ಗೆ ಹೋಗಿದ್ದು, ಸ್ಯಾಚ್ಸ್ ಜೊತೆ ಸೇರಿ ಕೆಲಸ ಮಾಡಿದರು. ೧೮೭೭ರಲ್ಲಿ ಹೋತ್ತಿಗೆ "ಬರ್ಲಿನ್ಸ್ ಕಾಲೇಜ್" ಒಂದು ಯೋಜನೆಯಾಗಿತ್ತು. ಇದರಿಂದ, ಡಿ ವ್ರೈಸ್ ರವರು ಹಾಲೆ-ವಿಟೆನ್ಬರ್ಗ್ ವಿಶ್ವವಿದ್ಯಾಲದಲ್ಲಿ ಬೋಧನೆಯ ಸ್ಥಾನವನ್ನು ಸ್ವೀಕರಿಸಿದ್ದುಂಟು. ಅದೇ ವರ್ಷದಲ್ಲಿ, ಹೊಸದಾಗಿ ಸ್ಥಾಪಿಸಿದ್ದ ಆಮ್ಸ್ಟರ್ಡ್ಯಾಮ್ ವಿಶ್ವವಿದ್ಯಾಲಯವು ಡಿ ವ್ರೈಸ್ ರವರಿಗೆ ಸಸ್ಯಗಳ ಜೀವಶಾಸ್ತ್ರದ ಅಧ್ಯಾಪಕರ ಸ್ಥಾನವು ನೀಡಿತು. ೧೮೭೮ರಲ್ಲಿ, ಡಿ ವ್ರೈಸ್ ರವರನ್ನು ಸಹಾಯಕ ಅಧ್ಯಾಪಕರಾಗಿ ನೇಮಿಸಿದ್ದುಂಟು. ಅವರ ಹುಟ್ಟುಹಬ್ಬದ ದಿವಸ ಪ್ರಾಧ್ಯಾಪಕರಾಗಿ ಮಾಡಿದ್ದುಂಟು. ಇದರ ಜೊತ್ತೆಗೆ, ಹೊಸದಾಗಿ ಕಟ್ಟಿರುವ ಬರ್ಲಿನ್ ಕಾಲೇಜಿಗೆ ಡಿ ವ್ರೈಸ್ ರವರನ್ನು ಕಳುಹಿಸಿದ್ದುಂಟು. ೧೮೮೫ರಿಂದ ೧೯೧೮ವರೆಗು, ಡಿ ವ್ರೈಸ್ ರವರ ಆಮ್ಸ್ಟರ್ಡ್ಯಾಮ್ನ ಸಸ್ಯಶಾಸ್ತ್ರ ಇನ್ಸ್ಟಿಟ್ಯುಟ್ ಮತ್ತು ಉದ್ಯಾನವನದಲ್ಲಿ ಒಬ್ಬ ಪ್ರಾಧ್ಯಾಪಕರಾಗಿ ಮತ್ತು ನಿರ್ದೇಶಕರಾಗಿ ಸೇವೆಯನ್ನು ಸಲ್ಲಿಸಿ ನಿವೃತಿ ಹೊಂದರು.
ತಳಿಶಾಸ್ತ್ರದ ಬೆಳವಣಿಗೆ
೧೮೯೦ರಲ್ಲಿ "ಪ್ಯಾನ್ಜೀನ್ಸ್ ಸಿದ್ದಾಂತವನ್ನು" ಉತ್ತೇಜಿಸಲು, ಡಿ ವ್ರೈಸ್ ರವರು ವಿವಿಧ ಸಸ್ಯ ಜಾತಿಗಳ ಮೇಲೆ ಹಲವಾರು 'ಮಿಶ್ರತಳಿ' (ಸಂಕರಣ) ಪ್ರಯೋಗಗಳನ್ನು ಮಾಡಿದರು. ಗ್ರೆಗೊರ್ ಮೆ೦ಡೆಲ್ ಕೆಲಸಗಳ ಬಗ್ಗೆ ಅರಿವಿಲ್ಲದ ಡಿ ವ್ರೈಸ್, ಫಿನೋಟೈಪಿನ ಬಗ್ಗೆ ವಿವರಿಸಲು: ಲಾ ಅಫ್ ಡಾಮಿನೆನ್ಸ್, ಲಾ ಆಫ್ ಸೆಗ್ರಿಗೇಶನ್, ಲಾ ಆಫ್ ಇನ್ಡಿಪೆಂಡೆಂಟ್ ಅಸಾರ್ಟ್ಮೆಂಟ್ ಸಿದ್ದಾಂತಗಳನ್ನು ಉಪಯೋಗಿಸಿಕೊಂಡರು. ಅವರ ವೀಕ್ಷಣೆಗಳಿಂದ, ವಿಶೇಷವುಳ್ಳದ ಲಕ್ಷಣಗಳು 'ಕಣಗ'ಳಾಗಿ ನಮ್ಮ ಮನುಷ್ಯರಿಗೆ ಪಿತ್ರಾರ್ಜೀತವಾಗಿ ಬರುತ್ತದೆ, ಎಂದು ಡಿ ವ್ರೈಸ್ ರವರು ತಮ್ಮ ಸಿದ್ದಾಂತವನ್ನು ದೃಡಪಡಿಸಿದ್ದುಂಟು. ಮೂವತ್ತು ವರ್ಷ ಹಿಂದೆ ಮೆಂಡೆಲ್ ರವರು ಬರೆದಿರುವ ಸಂದಿಗ್ಧ ಕಾಗದ ಬಗ್ಗೆ, ಡಿ ವ್ರೈಸ್ ರವರು ತಮ್ಮ ಪದಜ್ಞಾನವನ್ನು ಮೆಂಡಲರವರ ಪದಜ್ಞಾನಕ್ಕೆ ಹೊಂದಿಸಿದ್ದು, ತಮ್ಮ ಪದಗಳನ್ನು ಬದಲಾಯಿಸಿಕೊಂದಿದ್ದ ಒಂದು ಸಂದರ್ಭ ಉಂಟು. ೧೯೦೦ರಲ್ಲಿ, ಡಿ ವ್ರೈಸ್ ರವರು ತಾವು ಮಾಡಿದ ಪ್ರಯೋಗಗಳ ಫಲಿತಾಂಶಗಳನ್ನು ಫ್ರೆಂಚ್ ಪತ್ರಿಕೆಯಲ್ಲಿ ಪ್ರಕಟಿಸಿದ್ದು, ಮೆಂಡೆಲರವರ ಸಿದ್ದಾಂತವನ್ನು ನಿರ್ಲಕ್ಷ್ಯ ಮಾಡಿದರು. ಕಾರ್ಲ್ ಕೋರ್ರೆನ್ಸ್ ವಿಮರ್ಶೆ ಆದ ನಂತರ ಡಿ ವ್ರೈಸ್ ರವರು ಮೆಂಡೆಲರವರ ಕೆಲಸಕ್ಕೆ ಪ್ರಾಮುಖ್ಯತೆ ನೀಡಿದರು. thumb|ಈನೋಥಿರ
ಗೌರವ ಮತ್ತು ನಿವೃತ್ತಿಗಳು
೧೮೭೮ರಲ್ಲಿ ಡಿ ವ್ರೈಸ್ ರವರು, 'ರಾಯಲ್ ನೆದರ್ಲ್ಯಾಂಡ್ಸ್ ಅಕಾಡೆಮಿ ಆಫ್ ಆರ್ಟ್ಸ್ ಆನ್ಡ್ ಸೈನ್ಸ್'ನಲ್ಲಿ ಸದ್ಯಸರಾಗಿ ಕೆಲಸ ಮಾಡಿದ್ದುಂಟು. ಮೇ ೧೯೦೫ರಲ್ಲಿ, ಡಿ ವ್ರೈಸ್ ರವರು ರಾಯಲ್ ಸೊಸೈಟಿಯ ವಿದೇಶಿ ಸದ್ಯಸರಾಗಿ ಚುನಾವಣೆಯಲ್ಲಿ ನಿಂತರು. ೧೯೧೦ರಲ್ಲಿ ರಾಯಲ್ ಅಕಾಡೆಮಿ ಆಫ್ ಸೈನ್ಸ್ ಸದ್ಯಸರಾಗಿದರು. ೧೯೦೬ರಲ್ಲಿ 'ಚಾರ್ಲ್ಸ್ ಡಾರ್ವಿನ್ ಪದಕ' ಮತ್ತು ೧೯೨೯ರಲ್ಲಿ 'ಲಿನ್ನಿಯನ್ ಪದಕ'ವನ್ನು ಪಡೆದರು. ೧೯೧೮ರಲ್ಲಿ ಆಮ್ಸ್ಟರ್ಡ್ಯಾಮ್ ವಿಶ್ವವಿದ್ಯಾಲಯದಿಂದ ನಿವೃತಿ ಹೊಂದರು.
ಪುಸ್ತಕಗಳು
ಇನ್ಟ್ರಸೆಲುಲಾರ್ ಪ್ಯಾನ್ಜೀನ್ಸ್ (೧೮೮೯), ದಿ ಮ್ಯುಟೇಶನ್ ಥಿಯರಿ(೧೯೦೧), ಒರಿಜಿನೆಲ್ ಬೈ ಮ್ಯುಟೇಶನ್- ಸ್ಪಿಶೀಸ್ ಆನ್ಡ್ ವೆರೈಟಿಸ್(೧೯೦೫), ಪ್ಲಾಂಟ್ ಬ್ರೀಡಿಂಗ್(೧೯೦೮) ಇತ್ಯಾದಿ.
ನಿಧನ
ಮೇ ೨೧ ೧೯೩೫ರಲ್ಲಿ ಲನ್ಟೆರಿನ್ ನೆದರ್ಲ್ಯಾಂಡ್ಸ್ ನಲ್ಲಿ ನಿಧನರಾದರು.
ಉಲ್ಲೇಖನಗಳು
ವರ್ಗ:ಸಸ್ಯಶಾಸ್ತ್ರಜ್ಞರು
ಕ್ರಿಸ್ಟಿಯಾನ್ ಹೈಜೆನ್ಸ್
ಕ್ರಿಸ್ಟಿಯಾನ್ ಹೈಜೆನ್ಸ್ ಲಂಡನ್ನಿನ ರಾಯಲ್ ಸೊಸೈಟಿಯ "ಫೆಲೋ" ಪುರಸ್ಕಾರಕ್ಕೆ ಪಾತ್ರನಾಗಿದ್ದ ಹದಿನೇಳನೇ ಶತಮಾನದ ವಿಜ್ಞಾನಿ. ನೆದರ್ಲಾಂಡ್ಸ್ ದೇಶದವನು. ಖಗೋಳ ವಿಜ್ಞಾನ ಮತ್ತು ಭೌತಶಾಸ್ತ್ರ ಇವನ ಮುಖ್ಯ ಕ್ಷೇತ್ರಗಳು. ಇದಲ್ಲದೆ ಗಣಿತಕ್ಷೇತ್ರದಲ್ಲಿ ಸಂಭವನೀಯತೆ (ಪ್ರಾಬಬಿಲಿಟಿ) ಕುರಿತಾಗಿ ಸಂಶೋಧನೆ ನಡೆಸಿದ್ದಾನೆ. ಸಮಯದ ಮಾಪನ ಕೂಡಾ ಇವನ ಆಸಕ್ತಿಯಾಗಿತ್ತು.
ಹೈಜೆನ್ಸ್ ತನ್ನ ಕಾಲಮಾನದಲ್ಲಿ ಮುಂಚೂಣಿಯ ವಿಜ್ಞಾನಿಯಾಗಿದ್ದ. ದೂರದರ್ಶಕ ಮೂಲಕ ಶನಿಗ್ರಹದ ಸುತ್ತಲೂ ಇರುವ ಉಂಗುರಗಳನ್ನು ಅಧ್ಯಯನ ಮಾಡಿ ಶನಿಗ್ರಹದ “ಟೈಟನ್” ಚಂದ್ರನನ್ನು ಗುರುತಿಸಿದವನು ಇವನೇ. ಇಂದು ಸಾಮಾನ್ಯವಾಗಿರುವ ಪೆಂಡುಲಮ್ ಗಡಿಯಾರವನ್ನು ಕಂಡುಹಿಡಿದದ್ದು ಈತನೇ. ಇಂದಿನ ಮಕ್ಕಳು ಶಾಲೆಯಲ್ಲಿ ಕಲಿಯುವ ಮೆಕಾನಿಕ್ಸ್, ಆಪ್ಟಿಕ್ಸ್ ಮತ್ತು ಸಂಭವನೀಯತೆಯ ಕೆಲವು ಮುಖ್ಯ ಶೋಧನೆಗಳನ್ನು ಹೈಜೆನ್ಸ್ ನಡೆಸಿದ್ದಾನೆ.
ಪ್ರಾರಂಭಿಕ ಜೀವನ
ಕ್ರಿಸ್ಟಿಯಾನ್ ಹೈಗೆನ್ಸ್ ನೆದರ್ಲೆಂಡ್ಸ್ ದೇಶದ “ಹೇಗ್” ನಗರದಲ್ಲಿ ಶ್ರೀಮಂತ ಕುಟುಂಬದಲ್ಲಿ ಹುಟ್ಟಿದ. . ತಂದೆ ಕಾನ್ಸ್ಟಾಂಟಿನ್ ಹೈಗೆನ್ಸ್ ಒಬ್ಬ ರಾಜಕೀಯ ಮುತ್ಸದ್ದಿ. ಜೊತೆಗೇ ಕವಿ ಮತ್ತು ಸಂಗೀತಗಾರನಾಗಿದ್ದ. ಆತನಿಗೆ ಪ್ರಸಿದ್ಧ ವಿಜ್ಞಾನಿಗಳಾದ ಗೆಲಿಲಿಯೋ ಗೆಲಿಲಿ, ರೆನಿ ಡೆಕಾರ್ಟೆ ಮೊದಲಾದವರ ಒಡನಾಟವಿತ್ತು. ಕ್ರಿಸ್ಟಿಯಾನ್ 15 ವರ್ಷದ ಹುಡುಗನಾಗಿದ್ದಾಗ ಅವನಿಗೆ ಗಣಿತದ ಮನೆಮೇಷ್ಟ್ರು ಸ್ಟಾಂಪಿಯನ್ ಎಂಬಾತ ಅವನಿಗೆ ಅನೇಕ ಸಮಕಾಲೀನ  ವೈಜ್ಞಾನಿಕ ಗ್ರಂಥಗಳನ್ನು ಓದಲು ನೀಡಿದನಂತೆ.
ವಿದ್ಯಾರ್ಥಿ ಜೀವನ
ಕ್ರಿಸ್ಟಿಯಾನ್ ತಂದೆಯು ಅವನನ್ನು ಓದಲು ಲೇಡನ್ ವಿಶ್ವವಿದ್ಯಾಲಯಕ್ಕೆ ಕಳಿಸಿದ (1645-1647). ಅಲ್ಲಿ ವಾನ್ ಷೂಟೆನ್ ಎಂಬ ಗುರುವಿನ ಮೇಲ್ವಿಚಾರಣೆಯಲ್ಲಿ ಅವನು ಓದಿದ. ಷೂಟೆನ್ ಅವನಿಗೆ ಸಮಕಾಲೀನ ಗಣಿತದ ವಿಷಯಗಳನ್ನು ಪರಿಚಯಿಸಿದ. ಇವುಗಳಲ್ಲಿ ಗಣಿತಜ್ಞ ಫರ್ಮಾನ ಸಂಶೋಧನೆಯೂ ಸೇರಿತ್ತು. ನಂತರ ಕಾಲೇಜ್ ಆಫ್ ಆರೆಂಜ್ ಎಂಬ ಕಾಲೇಜಿಗೆ ಶಿಕ್ಷಣ ಪಡೆಯಲು ಹೋದ. ತನ್ನ ಮಗನೂ ತನ್ನಂತೆ ರಾಜಕೀಯ ಮುತ್ಸದ್ದಿಯಾಗಬೇಕೆಂದು ಕ್ರಿಸ್ಟಿಯಾನನ ತಂದೆ ಬಯಸಿದ್ದ. ಆದರೆ ಮಗನ ಅಭಿರುಚಿ ಗಣಿತ ಮತ್ತು ವಿಜ್ಞಾನದಲ್ಲಿದೆ ಎಂದು ತಂದೆಗೆ ಮನವರಿಕೆಯಾಯಿತು.
ಪ್ರಾರಂಭಿಕ ಪ್ರಕಟಣೆಗಳು
ಹೈಜೆನ್ಸ್ ಬರೆದಿದ್ದು ಫ್ರೆಂಚ್ ಮತ್ತು ಲ್ಯಾಟಿನ್ ಭಾಷೆಗಳಲ್ಲಿ. ಹದಿನೆಂಟು ವರ್ಷದ ತರುಣನಾಗಿದ್ದಾಗಲೇ ಅವನು ಗಣಿತದ ವಿಷಯಗಳನ್ನು ಕುರಿತು ಮಾರ್ಸೀನ್ ಎಂಬ ಗಣಿತಜ್ಞನ ಜೊತೆ ಪತ್ರವ್ಯವಹಾರ ನಡೆಸಿದ. ತೂಗುವ ಸೇತುವೆಯ ಆಕಾರ ಪ್ಯಾರಾಬೋಲಾ ಅಲ್ಲವೆಂದು ವಾದಿಸಿದ. ಮಾರ್ಸೀನ್ ತರುಣನ ಪ್ರತಿಭೆಯಿಂದ ಪ್ರಭಾವಿತನಾಗಿ ಆತನ ತಂದೆಗೆ ಪತ್ರ ಬರೆದು ಬಾಯ್ತುಂಬಾ ಹೊಗಳಿದ. ಮಾರ್ಸೀನ್ ಬರೆದ ಪ್ರಬಂಧಗಳನ್ನು ಕ್ರಿಸ್ಟಿಯಾನ್ ಗಂಭೀರವಾಗಿ ಓದಿದ. ಸಂಗೀತವಾದ್ಯಗಳಿಂದ ಹೊರಹೊಮ್ಮುವ ನಾದಗಳನ್ನು ಕುರಿತು ಅಭ್ಯಾಸ ನಡೆಸಿದ. 25 ವರ್ಷಗಳು ತುಂಬಿದಾಗ ಕ್ರಿಸ್ಟಿಯಾನ್ ತಂದೆಯ ಮನೆಗೆ ಹಿಂತಿರುಗಿದ. ಅಲ್ಲಿ ಪೂರ್ಣಕಾಲ ಸಂಶೋಧನೆಯಲ್ಲಿ ತೊಡಗಿಕೊಳ್ಳಲು ಅವನಿಗೆ ಸಾಧ್ಯವಾಯಿತು. 1655ರಲ್ಲಿ ಕ್ರಿಸ್ಟಿಯಾನ್ ಪ್ಯಾರಿಸ್ ನಗರಕ್ಕೆ ಭೇಟಿ ನೀಡಿ ಅಲ್ಲಿ ಐದು ವರ್ಷ ಕಳೆದ. ಇಲ್ಲಿಯ ವಿದ್ವತ್ಪೂರ್ಣ ವಾತಾವರಣದಲ್ಲಿ ಅವನ ಪ್ರತಿಭೆ ಅರಳಿತು. ತಾನು ಆರಾಧಿಸುತ್ತಿದ್ದ ಗಣಿತಜ್ಞ ಪಿಯರೆ ಡಿ ಫರ್ಮಾ ಜೊತೆಗೂ ಅವನು ಪತ್ರವ್ಯವಹಾರ ನಡೆಸಿದ. ಆದರೆ ಈಗ ಫರ್ಮಾಗೆ ಗಣಿತದಲ್ಲಿ ಆಸಕ್ತಿ ಕಡಿಮೆಯಾಗಿದೆ ಎಂದು ತಿಳಿದು ನಿರಾಶನಾದ.
ವೈಜ್ಞಾನಿಕ ಪ್ರಕಟಣೆಗಳು
ತನ್ನ ಶೋಧನೆಯ ಪರಿಣಾಮಗಳನ್ನು ಪ್ರಕಟಿಸಲು ಹೈಜೆನ್ಸ್ ತುಂಬಾ ಕಾಲ ತೆಗೆದುಕೊಳ್ಳುತ್ತಿದ್ದ. ಅವನ ಗುರುವಾಗಿದ್ದ ವಾನ್ ಷೂಟೆನ್ ಇದಕ್ಕೆ ಕಾರಣನಾಗಿರಬಹುದು. ವಾನ್ ಷೂಟೆನ್ ಆಗ ಪ್ರಸಿದ್ಧ ಗಣಿತಜ್ಞನಾಗಿದ್ದ. ತನ್ನ ಪ್ರಸಿದ್ಧಿಗೆ ಕುಂದು ಬಂದೀತೆಂದು ಆತ ಯಾವುದನ್ನೇ ಪ್ರಕಟಿಸುವ ಮುಂಚೆ ತುಂಬಾ ಮೀನ-ಮೇಷ ಎಣಿಸುತ್ತಿದ್ದ. ಇದೇ ಜಾಯಮಾನವು ಕ್ರಿಸ್ಟಿಯಾನನಿಗೂ ಬಳುವಳಿಯಾಗಿ ಬಂತು. “ಕ್ವಾಡ್ರೇಚರ್ ಕುರಿತಾದ ಪ್ರಮೇಯಗಳು” ಎಂಬುದು ಅವನ ಮೊದಲ ಪ್ರಕಟಿತ ಬರಹ (1651). ಇದಕ್ಕೆ ಹಿಂದೆ ಕ್ವಾಡ್ರೇಚರ್ ಕುರಿತು ಪ್ರಕಟವಾದ ಸಂಶೋಧನೆಗಳಲ್ಲಿ ತಪ್ಪುಗಳನ್ನು ಕ್ರಿಸ್ಟಿಯಾನ್ ತೋರಿಸಿದ. ಇದರಿಂದ ಅವನಿಗೆ ಸಾಕಷ್ಟು ಪ್ರಸಿದ್ಧಿ ದೊರೆಯಿತು.
ದೂರದರ್ಶಕಗಳನ್ನು ಅಧ್ಯಯನ ಮಾಡುವ ಪ್ರಯತ್ನದಲ್ಲಿ ಕ್ರಿಸ್ಟಿಯಾನ್ ಮಸೂರಗಳನ್ನು ಕುರಿತು ಸಂಶೋಧನೆ ನಡೆಸಿದ. ತನ್ನ ಸೋದರನ ಸಹಾಯದಿಂದ ತಾನೇ ಗಾಜನ್ನು ಅರೆದು ಮಸೂರಗಳನ್ನು ಸಿದ್ಧ ಪಡಿಸಲು ಕಲಿತ. 1662ರಲ್ಲಿ ಅವನು ಒಂದು ವಿಶೇಷ ಬಗೆಯ ಮಸೂರವನ್ನು ಸಿದ್ಧಪಡಿಸಿದ. ಇಂದು ಅದಕ್ಕೆ ಹೈಜೆನಿಯನ್ ಐಪೀಸ್ ಎನ್ನುತ್ತಾರೆ. ದೂರದರ್ಶಕದಲ್ಲಿ ನೋಡಲು ಇದೊಂದು ಎರಡು ಮಸೂರಗಳ ವ್ಯವಸ್ಥೆ. ಮಸೂರಗಳನ್ನು ಕುರಿತು ಆಗ ತುಂಬಾ ಕುತೂಹಲವಿತ್ತು. ಈ ಸಂಬಂಧದಲ್ಲಿ ಕ್ರಿಸ್ಟಿಯಾನ್ ಅಂದಿನ ಪ್ರಸಿದ್ಧ ವಿಜ್ಞಾನಿ ಸ್ಪಿನೋಜಾ ಎಂಬುವನನ್ನು ಭೇಟಿ ಮಾಡಿದ. ಆದರೆ ವಿಜ್ಞಾನವನ್ನು ಕುರಿತು ಇವರ ದೃಷ್ಟಿಕೋನಗಳು ವಿಭಿನ್ನವಾಗಿದ್ದವು.
“ಆಕಸ್ಮಿಕವನ್ನು ಅವಲಂಬಿಸಿದ ಆಟಗಳಲ್ಲಿ ತರ್ಕ” ಎಂಬುದು ಕ್ರಿಸ್ಟಿಯಾನ್ ಪ್ರಕಟಿಸಿದ ಒಂದು ಪ್ರಬಂಧ (1657). ಈ ಪ್ರಬಂಧವು ಡಚ್ ಭಾಷೆಯಲ್ಲಿತ್ತು. ಸಂಭವನೀಯತೆಯನ್ನು ಕುರಿತು ಪಿಯರೆ ಫರ್ಮಾ ಮತ್ತು ಬ್ಲೇಸ್ ಪ್ಯಾಸ್ಕಲ್ ಪ್ರಕಟಿಸಿದ ಸಂಶೋಧನೆಯನ್ನು ಕುರಿತು ಅವನು ಪ್ಯಾರಿಸ್ ನಲ್ಲಿದ್ದಾಗ ಕೇಳಿದ್ದ. ಕ್ರಿಸ್ಟಿಯಾನ್ ಡಚ್ ಭಾಷೆಯಲ್ಲಿ ಬರೆದ ಪ್ರಬಂಧವನ್ನು ವಾನ್ ಷೂಟೆನ್ ಲ್ಯಾಟಿನ್ ಭಾಷೆಗೆ ಅನುವಾದಿಸಿದ. ಖಗೋಳಶಾಸ್ತ್ರದಲ್ಲೂ ಅವನಿಗೆ ಆಸಕ್ತಿಯಿತ್ತು. ಅಂದಿನ ಕಾಲದ ಅತ್ಯುತ್ತಮ ದೂರದರ್ಶಕದ ಮೂಲಕ ಕ್ರಿಸ್ಟಿಯಾನ್ ಮೇ 1661ರಲ್ಲಿ ಬುಧಗ್ರಹವು ಸೂರ್ಯನ ಮೇಲೆ ಹೋಗುವುದನ್ನು ಗಮನಿಸಿದ. ಇದೇ ರೀತಿ ಶುಕ್ರಗ್ರಹವು ಸೂರ್ಯನ ಮೇಲೆ ಹಾದುಹೋಗುವುದನ್ನು ಕೂಡಾ ಗಮನಿಸಿ ಅದನ್ನು ಕುರಿತು ಪ್ರಬಂಧ ಬರೆದ (1662). ಅದೇ ವರ್ಷ ಅವನಿಗೆ ಸಂಗೀತದಲ್ಲಿ ಗಾಢ ಆಸಕ್ತಿ ಹುಟ್ಟಿತು. ಸ್ವಂತ ಸಂಗೀತ ನುಡಿಸುತ್ತಿದ್ದ ಅವನು “ಕಾನೋಸೆನ್ಸ್” ಎಂಬ ಕುರಿತು ಸಂಶೋಧನೆ ನಡೆಸಿದರೂ ಪ್ರಕಟಿಸಲು ಉತ್ಸುಕತೆ ತೋರಲಿಲ್ಲ. 1663ರಲ್ಲಿ ಲಂಡನ್ನಿನ ರಾಯಲ್ ಸೊಸೈಟಿ ಈತನಿಗೆ ಫೆಲೋ ಗೌರವ ನೀಡಿತು.
ಫ್ರಾನ್ಸ್ ದೇಶದಲ್ಲಿ
1672ರಲ್ಲಿ ಕ್ರಿಸ್ಟಿಯಾನ್ ಒಬ್ಬ ತರುಣ ಗಣಿತಜ್ಞನನ್ನು ಭೇಟಿಯಾದ. ಈತನೇ ಮುಂದೆ ಜಗತ್ಪ್ರಸಿದ್ಧನಾದ ಲೇಬ್ನಿಜ್. ಲೇಬ್ನಿಜ್ ಕ್ರಿಸ್ಟಿಯಾನನ ಕೈಕೆಳಗೆ ಕೆಲಸ ಮಾಡಿದ. ಕ್ರಿಸ್ಟಿಯಾನ್ ಈತನಿಗೆ ಜಾಮಿತಿ ಬೋಧಿಸಿದ. ಲೇಬ್ನಿಜ್ ಪ್ರತಿಪಾದಿಸುತ್ತಿದ್ದ ಕ್ಯಾಲ್ಕ್ಯುಲಸ್ ವಿಷಯ ಕ್ರಿಸ್ಟಿಯಾನನಿಗೆ ಅಷ್ಟು ಪಥ್ಯವಾಗಲಿಲ್ಲ.
ಕೊನೆಯ ದಿನಗಳು
1681ರಲ್ಲಿ ಕ್ರಿಸ್ಟಿಯಾನ್ ಹೇಗ್ ನಗರಕ್ಕೆ ಮರಳಿದ. ಇದಕ್ಕೆ ಕಾರಣ ಅವನು ತೀವ್ರವಾದ ಖಿನ್ನತೆಯಿಂದ ಬಳಲುತ್ತಿದ್ದುದು. ಆದರೂ 1684ರಲ್ಲಿ ಕೊಳವೆಯಿಲ್ಲದ ದೂರದರ್ಶಕದ ಕುರಿತು ಅವನು ಒಂದು ಪ್ರಬಂಧವನ್ನು ಪ್ರಕಟಿಸಿದ. 1685ರಲ್ಲಿ ಅವನು ಫ್ರಾನ್ಸ್ ದೇಶಕ್ಕೆ ಮರಳಲು ಪ್ರಯತ್ನಿಸಿದರೂ ರಾಜಕೀಯ ಕಾರಣಗಳಿಂದಾಗಿ ಅದು ಸಾಧ್ಯವಾಗಲಿಲ್ಲ. 1687ರಲ್ಲಿ ಅವನು ತನ್ನ ತಂದೆಯನ್ನು ಕಳೆದುಕೊಂಡ. ಹಾಫ್ಕಿಕ್ ಮನೆ ಅವನಿಗೆ ಆಸ್ತಿಯಾಗಿ ಬಂತು. ಅಲ್ಲಿ ಅವನು ತನ್ನ ಕೊನೆಯ ದಿನಗಳನ್ನು ಕಳೆದ.
ಇಂಗ್ಲೆಂಡಿಗೆ ಮೂರನೆಯ ಬಾರಿ ಭೇಟಿ ಕೊಟ್ಟಾಗ ಐಸಾಕ್ ನ್ಯೂಟನ್ ಎಂಬ ತರುಣ ವಿಜ್ಞಾನಿಯನ್ನು ಹೈಜೆನ್ಸ್ ಕಂಡ. ಅವರ ನಡುವೆ ಸಾಕಷ್ಟು ವೈಜ್ಞಾನಿಕ ಚರ್ಚೆಗಳು ನಡೆದವು. ಮುಂದೆ ಜಾನ್ ಲಾಕ್ ಎಂಬ ವಿಜ್ಞಾನಿಗೆ ಪತ್ರ ಬರೆದು ನ್ಯೂಟನ್ನನ ಗಣಿತದ ಶೋಧನೆಗಳು ಭದ್ರವಾದ ಬುನಾದಿ ಹೊಂದಿವೆ ಎಂದು ಹೊಗಳಿದ. ನ್ಯೂಟನ್ನನನ್ನು ಜಾನ್ ಲಾಕ್ ಗಂಭೀರವಾಗಿ ಸ್ವೀಕರಿಸಲು ಇದು ಸಹಕಾರಿಯಾಯಿತು. 1695ರಲ್ಲಿ ಕ್ರಿಸ್ಟಿಯಾನ್ ಕಾಲವಶನಾದ. ಅವನ ಸಮಾಧಿ ಹೇಗ್ ನಗರದಲ್ಲಿದೆ.
ವಸ್ತುಗಳ ಚಲನೆ ಮತ್ತು ವಸ್ತುಗಳ ನಡುವಣ ಘರ್ಷಣೆ
ಡೆ ಕಾರ್ಟೆ ಮತ್ತು ನ್ಯೂಟನ್ ನಡುವಣ ಕಾಲಮಾನದಲ್ಲಿ ಹೈಜೆನ್ಸ್ ಅತ್ಯಂತ ಮಹತ್ತರ ಪ್ರಕೃತಿ ವಿಜ್ಞಾನಿ ಎಂದು ನಂಬುತ್ತಾರೆ. ಡೆ ಕಾರ್ಟೆಯು ಪ್ರತಿಪಾಸಿದ ವಸ್ತುಗಳ “ಎಲಾಸ್ಟಿಕ್” ಘರ್ಷಣೆಯ ಸಿದ್ಧಾಂತವು ದೋಷಪೂರ್ಣವೆಂದು ಹೈಜೆನ್ಸ್ ನಂಬಿದ್ದ. ಈ ಸಿದ್ಧಾಂತವನ್ನು ಅವನು ಮತ್ತೆ ಪರಿಶೀಲಿಸಿ ಎರಡು ವಸ್ತುಗಳ ಘರ್ಷಣೆಯನ್ನು ಕೂಲಂಕಷವಾಗಿ ಅಧ್ಯಯನ ಮಾಡಿ ಹೊಸ ಫಾರ್ಮುಲಾಗಳನ್ನು ಸಿದ್ಧಪಡಿಸಿದ. ಇಂದು ನಾವು ಯಾವುದನ್ನು ನ್ಯೂಟನ್ನನು ನೀಡಿದ ಚಲನೆಯ ದ್ವಿತೀಯ ನಿಯಮವೆಂದು ಪರಿಗಣಿಸುತ್ತೇವೋ ಅದನ್ನು ಹೈಜೆನ್ಸ್ ಭಿನ್ನರೂಪದಲ್ಲಿ  ಸಿದ್ಧಪಡಿಸಿದ್ದ. m ರಾಶಿಯುಳ್ಳ ವಸ್ತು r ತ್ರಿಜ್ಯ(ವ್ಯಾಸ×)ವುಳ್ಳ ವೃತ್ತಾಕಾರದ ಪರಿಧಿಯಲ್ಲಿ v ವೇಗದಲ್ಲಿ ಚಲಿಸಿದರೆ ಅದು ಅನುಭವಿಸುವ ಕೇಂದ್ರಾಕರ್ಷಣ ಶಕ್ತಿಯ ಮೌಲ್ಯವನ್ನು ಹೈಜೆನ್ಸ್ ಲೆಕ್ಕ ಹಾಕಿದ್ದಾನೆ. (In modern notation:with m the mass of the object, v the velocity and r the radius.) ಖಗೋಳಶಾಸ್ತ್ರದ ಮುನ್ನಡೆಯಲ್ಲಿ ಈ ಫಾರ್ಮುಲಾ ತುಂಬಾ ಮಹತ್ವಪೂರ್ಣವಾಯಿತು.
ದ್ಯುತಿವಿಜ್ಞಾನ
ದ್ಯುತಿವಿಜ್ಞಾನದಲ್ಲಿ ಹೈಜೆನ್ಸ್ ನೀಡಿದ ಕೊಡುಗೆ ಅಪೂರ್ವವಾದದ್ದು. ಬೆಳಕನ್ನು ಒಂದು ತರಂಗದ ಸ್ವರೂಪದಲ್ಲಿ ನೋಡುವುದನ್ನು ಹೈಜೆನ್ಸ್ ನಮಗೆ ತಿಳಿಸಿದ. ಬೆಳಕಿನ ವೇಗಕ್ಕೆ ಒಂದು ಮಿತಿ ಇದೆ ಎಂಬುದನ್ನು ಹೈಜೆನ್ಸ್ ಪ್ರತಿಪಾದಿಸಿದ. ಇದಕ್ಕೆ ಮುಂಚೆ ಈ ಕುರಿತು ವಾದವಿವಾದಗಳಿದ್ದವು. ಬೆಳಕು ಎರಡು ಬಾರಿ ಡೊಂಕಾಗುವ ಪ್ರಕ್ರಿಯೆಯನ್ನು (ಬೈಫ್ರಿಂಜೆನ್ಸ್) ಹೈಜೆನ್ಸ್ 1672ರಲ್ಲಿ ಅಭ್ಯಾಸ ಮಾಡಿದ. ಕ್ಯಾಲ್ಸೈಟ್ ಎಂಬ ವಸ್ತುವಿನಲ್ಲಿ ಈ ಪ್ರಕ್ರಿಯೆ ಕಂಡು ಬಂದಿತ್ತು. ಬೆಳಕು ಅನೇಕ ಸಣ್ಣ ಹುಡಿಗಳಿಂದ ಕೂಡಿದೆ ಎಂದು ನ್ಯೂಟನ್ ಪ್ರತಿಪಾದಿಸಿದ (1704). ಎರಡು ಸಲ ಬಾಗುವ ಬೆಳಕಿನ ಪ್ರವೃತ್ತಿಯನ್ನು ಹೈಜೆನ್ಸನ ತರಂಗ ಸಿದ್ಧಾಂತದ ಮೂಲಕ ವಿವರಿಸಲು ಸಾಧ್ಯವಿಲ್ಲ ಎಂಬ ಕಾರಣದಿಂದ ಅದಕ್ಕೆ ಸ್ವಲ್ಪ ಕಾಲ ಸೋಲಾಯಿತು. ಆದರೆ ಥಾಮಸ್ ಯಂಗ್ ಎಂಬ ವಿಜ್ಞಾನಿಯ “ಇಂಟರ್ಫೆರೆನ್ಸ್” ಪ್ರಯೋಗವು ಪ್ರಕಟವಾದ ನಂತರ ತರಂಗ ಸಿದ್ಧಾಂತಕ್ಕೆ ಮರುವುಟ್ಟು ಸಿಕ್ಕಿತು. ಬೆಳಕು ಹುಡಿರೂಪದಲ್ಲಿದೆ ಎಂಬ ಸಿದ್ಧಾಂತದ ಮೂಲಕ ಯಂಗ್ ಪ್ರಯೋಗದ ಪರಿಣಾಮವನ್ನು ವಿವರಿಸುವುದು ಅಸಾಧ್ಯವಾಗಿತ್ತು.
ಹೈಜೆನ್ಸ್ ಗೆ ಮಸೂರಗಳನ್ನು ಕುರಿತು ಅಪಾರ ಆಸಕ್ತಿ ಇತ್ತು. ಅವನು ಪ್ರೊಜೆಕ್ಟರುಗಳಲ್ಲಿ ಮಸೂರಗಳ ಪಾತ್ರವನ್ನು ಅಧ್ಯಯನ ಮಾಡಿದ. ಮ್ಯಾಜಿಕ್ ಲಾಂಟರ್ನ್ ಎಂಬ ಉಪಕರಣದ ಆವಿಷ್ಕಾರದ ಕೀರ್ತಿ ಅವನಿಗೆ ಸಲ್ಲುತ್ತದೆ.
ಹೋರಾಲಜಿ ಅಥವಾ ಸಮಯಮಾಪನ
ಹೋರಾಲಜಿ ಅಥವಾ ಸಮಯದ ಮಾಪನಶಾಸ್ತ್ರದಲ್ಲಿ ಹೈಜೆನ್ಸ್ ಕೊಡುಗೆ ದೊಡ್ಡದು. ತನ್ನ ಕಾಲದ ಅತ್ಯಂತ ನಿಖರ ಸಮಯಮಾಪಕವನ್ನು ಹೈಜೆನ್ಸ್ ನಿರ್ಮಿಸಿದ. ಅದೇ ಪೆಂಡುಲಮ್ ಗಡಿಯಾರ. 1656ರಲ್ಲಿ ಇಂಥ ಗಡಿಯಾರವನ್ನು ನಿರ್ಮಿಸಿ ಸಾಲೊಮನ್ ಕೋಸ್ಟರ್ ಎಂಬ ಸಂಸ್ಥೆಗೆ ಅದರ ನಿರ್ಮಿತಿಯ ಹಕ್ಕನ್ನು ನೀಡಿದ. ಹೇಗ್ ನಗರದಲ್ಲಿ ಈ ಆವಿಷ್ಕಾರಕ್ಕೆ ಅವನಿಗೆ “ಪೇಟೆಂಟ್” ನೀಡಲಾಯಿತು. ಆದರೆ ಫ್ರಾನ್ಸ್ ಮುಂತಾದ ಕಡೆ ಅವನಿಗೆ ಪೇಟೆಂಟ್ ದೊರೆಯಲಿಲ್ಲ. ಅವನ ಆವಿಷ್ಕಾರವನ್ನು ಅನೇಕರು ನಕಲು ಮಾಡಿದರು. ದೂರದ ಸಮುದ್ರಯಾನಗಳಲ್ಲಿ ಇಂಥ ಗಡಿಯಾರದ ಉಪಯೋಗವಾಗಬಹುದು ಎಂದು ಹೈಜೆನ್ಸ್ ನಂಬಿದ್ದ. ಆದರೆ ಈತನ ಸೋದರ ಒಮ್ಮೆ ಸಮುದ್ರಯಾನದಲ್ಲಿ ಪ್ರಯೋಗಿಸಿ ಜೋರಾದ ಗಾಳಿ ಬೀಸಿದಾಗ ಗಡಿಯಾರವು ಅನುಪಯುಕ್ತ ಎಂದು ಘೋಷಿಸಿದ. ಮುಂದೆ ಇನ್ನಿತರ ಕೆಲವರು ಗಡಿಯಾರದ ಕ್ಷೇತ್ರಕ್ಕೆ ಕಾಲಿಟ್ಟರು. ತನಗೆ ಅನ್ಯಾಯವಾಯಿತೆಂದು ಹೈಜೆನ್ಸ್ ರಾಯಲ್ ಸೊಸೈಟಿಗೆ ಮೊರೆ ಹೋದ. ಕೋರ್ಟ್ ಕಚೇರಿಯಲ್ಲಿ ವಾದವಿವಾದಗಳು ನಡೆದವು. ಇತ್ತ ಪೆಂಡುಲಮ್ ಗಡಿಯಾರ ಕೆಲವೊಮ್ಮೆ ಸಮಯವನ್ನು ಕಳೆದುಕೊಳ್ಳುವುದು ಮತ್ತು ಕೆಲವೊಮ್ಮೆ ಸಮಯವನ್ನು ಗಳಿಸುವುದು ಎಂಬ ದೂರು ಕೇಳಿಬಂತು. ಈ ಸಮಸ್ಯೆಗೆ ಹೈಜೆನ್ಸ್ ಪರಿಹಾರ ನೀಡಿದ.
, ಜೊತೆಗೆ ಹೈಜೆನ್ಸ್ ರಚಿಸಿದ "ಹೊರೋಲ್ಜಿಯಮ್ ಆಸಿಲೊಟೇರಿಯಮ್" ಪುಸ್ತಕದ ಪ್ರತಿಯನ್ನೂ ನೋಡಬಹುದು. Museum Boerhaave, Leiden ಪೆಂಡುಲಮ್ ಉದ್ದವು l ಆಗಿದ್ದು, ಗುರುತ್ವಾಕರ್ಷಣದ ಕಾರಣದ ವೇಗವರ್ಧನೆಯು g ಆಗಿದ್ದಲ್ಲಿ ಪೆಂಡುಲಮ್ ಒಂದು ಸುತ್ತು ಹಾಕಲು ತೆಗೆದು ಕೊಳ್ಳುವ ಸಮಯ T ಎಷ್ಟೆಂಬ ಲೆಕ್ಕವನ್ನೂ ಹೈಜೆನ್ಸ್ ನೀಡಿದ್ದಾನೆ.
ಎರಡು ಪೆಂಡುಲಮ್ ಗಡಿಯಾರಗಳನ್ನು ಪಕ್ಕಪಕ್ಕದಲ್ಲಿಟ್ಟರೆ ಅವುಗಳ ಚಲನೆಯು ಪರಸ್ಪರ ಹೊಂದಾಣಿಕೆ ಪಡೆದುಕೊಳ್ಳುವುದನ್ನು ಕೂಡಾ ಹೈಜೆನ್ಸ್ ಗಮನಿಸಿದ್ದ. ಅದನ್ನು ಅವನು ರಾಯಲ್ ಸೊಸೈಟಿಗೆ ಬರೆದು ತಿಳಿಸಿದ್ದು ಕೂಡಾ ದಾಖಲಾಗಿದೆ.
ಖಗೋಳಶಾಸ್ತ್ರ
1655ರಲ್ಲಿ ಹೈಜೆನ್ಸ್ ಒಂದು ಲೇಖನವನ್ನು ಪ್ರಕಟಿಸಿ ಅದರಲ್ಲಿ ಶನಿಗ್ರಹದ ಸುತ್ತ ಅದನ್ನು ಸ್ಪರ್ಶಿಸದ ಒಂದು ಎಲಿಪ್ಟಿಕ್ ಆಕಾರದ ತೆಳ್ಳನೆಯ ಚಪ್ಪಟೆಯಾದ ಉಂಗುರವಿದೆ ಎಂದು ಪ್ರತಿಪಾದಿಸಿದ. ತಾನೇ ಸಿದ್ಧಪಡಿಸಿದ, ದೂರದ ವಸ್ತುವನ್ನು 50 ಪಟ್ಟು ದೊಡ್ಡದಾಗಿ ತೋರಿಸಬಲ್ಲ ಟೆಲಿಸ್ಕೋಪನ್ನು ಬಳಸಿ ಶನಿಗ್ರಹದ (ಪ್ರಥಮ) ಚಂದ್ರನನ್ನು ಗುರುತಿಸಿದ. ಈ ಚಂದ್ರನಿಗೆ ಟೈಟನ್ ಎಂಬ ಹೆಸರಿದೆ. ನೆಬುಲಾವನ್ನು ದೂರದರ್ಶಕ ಮುಖಾಂತರ ನೋಡಿ ವಿವಿಧ ತಾರೆಗಳಾಗಿ ವಿಂಗಡಿಸಿದ ಕೀರ್ತಿಯೂ ಇವನಿಗೆ ಸಲ್ಲುತ್ತದೆ. ಇವನ ಗೌರವಾರ್ಥ ನೆಬುಲಾದ ಒಳಮೈಗೆ “ಹೈಜನಿಯನ್ ರೀಜನ್” ಎನ್ನುತ್ತಾರೆ. ತನ್ನ ಮರಣಕ್ಕೆ ಮುನ್ನ 1695ರಲ್ಲಿ ಕಾಸ್ಮೋಥಿಯರಾಸ್ ಎಂಬ ಗ್ರಂಥವನ್ನು ಬರೆದ. ಇದು ಅವನ ಮರಣದ ನಂತರ 1698ರಲ್ಲಿ ಪ್ರಕಟವಾಯಿತು. ಈ ಪುಸ್ತಕದಲ್ಲಿ ಅವನು ಬೇರೆ ಗ್ರಹಗಳಲ್ಲೂ ಜೀವಿಗಳಿವೆ ಎಂದು ಪ್ರತಿಪಾದಿಸಿದ್ದಾನೆ. ಉಳಿದ ಗ್ರಹಗಳಲ್ಲೂ ಭೂಮಿಯ ವಾತಾವರಣವೇ ಇದೆ ಎಂದು ಅವನು ನಂಬಿದ್ದ. ಜೀವಿಗಳ ಉಳಿವಿಗೆ ನೀರು ಅತ್ಯಗತ್ಯವೆಂದು ಅವನಿಗೆ ತಿಳಿದಿತ್ತು. ಮಂಗಳ ಮತ್ತು ಗುರು ಗ್ರಹಗಳ ಮೇಲೆ ಕಂಡ ಕಪ್ಪು ಛಾಯೆಯನ್ನು ಮಂಜಿನ ಗಡ್ಡೆ ಎಂದು ಅವನು ಭಾವಿಸಿದ್ದ. ಗ್ರಹಗಳು ಒಂದಕ್ಕೊಂದು ಅಷ್ಟೊಂದು ದೂರವಿರುವುದು ದೇವರಿಗೆ ಈ ಗ್ರಹಗಳ ಜೀವಿಗಳು ಪರಸ್ಪರ ಸಂಪರ್ಕದಲ್ಲಿರುವುದು ಇಷ್ಟವಿರಲಿಲ್ಲ ಎಂಬುದನ್ನೇ ತೋರಿಸುತ್ತವೆ ಎಂದು ಅವನು ಬರೆದಿದ್ದಾನೆ. ಇದೇ ಪುಸ್ತಕದಲ್ಲಿ ಒಂದು ಖಗೋಳಕ್ಕೂ ಇನ್ನೊಂದಕ್ಕೂ ನಡುವಣ ದೂರವನ್ನು ಮಾಪನ ಮಾಡುವುದು ಹೇಗೆಂದು ಅವನು ವಿವರಿಸಿದ್ದಾನೆ. ಒಂದು ತೆರೆಯ ಮೇಲೆ ಸಣ್ಣ ರಂಧ್ರಗಳನ್ನು ಮಾಡಿ ಅದನ್ನು ಸೂರ್ಯನ ಬೆಳಕಿಗೆ ಒಡ್ಡಿದರೆ ಒಳಬರುವ ರಶ್ಮಿಗಳ ಪ್ರಖರತೆ ಸಿರಿಯಸ್ ಎಂಬ ತಾರೆಯ ಬೆಳಕಿನಷ್ಟೇ ಪ್ರಖರತೆಯುಳ್ಳ ಹಾಗೆ ಮಾಡಬೇಕು – ಇದಕ್ಕೆ ತೆರೆಯ ಕೋನವನ್ನು ಮತ್ತು ರಂಧ್ರದ ಸುತ್ತಾಕಾರವನ್ನು ಬದಲಾಯಿಸಬೇಕಾಗಬಹುದು. ಹೀಗಾದಾಗ ರಂಧ್ರದ ವ್ಯಾಸವು ಸೂರ್ಯನ ವ್ಯಾಸಕ್ಕೆ ಹೋಲಿಸಿದರೆ 1/27,664ನಷ್ಟಿರುತ್ತದೆ ಎಂದು ಅವನ ತರ್ಕವಾಗಿತ್ತು. ಆದರೆ ಸಿರಿಯಸ್ ಮತ್ತು ಸೂರ್ಯನ ಪ್ರಖರತೆ ಒಂದೇ ಎಂಬ ಪೂರ್ವಸಿದ್ಧಾಂತಕ್ಕೆ ಪುಷ್ಟಿ ಇರಲಿಲ್ಲ. ಹೀಗಿದ್ದರೂ ಬೆಳಕಿನ ಪ್ರಖರತೆ ಅಳೆಯುವ ಮೂಲಕ ಖಗೋಳಗಳ ನಡುವಿನ ಅಂತರವನ್ನು ಅಳೆಯಬಹುದೆಂದು ತೋರಿಸಿದ ಕೀರ್ತಿ ಹೈಜೆನ್ಸಿಗೆ ಸಲ್ಲುತ್ತದೆ.
ಆಕರಗಳು/ಉಲ್ಲೇಖಗಳು
ವರ್ಗ:1629 ಜನನಗಳು ವರ್ಗ:1695 ಮರಣಗಳು ವರ್ಗ:17ನೇ ಶತಮಾನದ ಖಗೋಳವಿಜ್ಞಾನಿಗಳು ವರ್ಗ:ಹದಿನೇಳನೇ ಶತಮಾನದ ಗಣಿತಶಾಸ್ತ್ರಜ್ಞರು ವರ್ಗ:ಡಚ್ ಗಣಿತಶಾಸ್ತ್ರಜ್ಞರು ವರ್ಗ:ಡಚ್ ಭೌತಶಾಸ್ತ್ರಜ್ಞರು ವರ್ಗ:ದ್ಯುತಿವಿಜ್ಞಾನಿಗಳು ವರ್ಗ:ಗಣಿತಜ್ಞರು
ಆಯವ್ಯಯಪಟ್ಟಿ
ದೇಶದ ಆಯವ್ಯಯ. ಒಂದು ದೇಶವೂ ತನ್ನ ಆಡಳಿತ ನಿರ್ವಹಣೆಯಲ್ಲಿ ಪಾರದರ್ಶಕತೆಯನ್ನು ತೋರಬೇಕಾದ ಕಾರಣ ಅದು ಪ್ರಜೆಗಳಿಗೆ ತನ್ನ ಬಜೆಟ್ ಅಧಿವೇಶನದಲ್ಲಿ ತನ್ನ ಮುಂದಿನ ಹಣಕಾಸು ವರ್ಷದ ನಿರೀಕ್ಷಿತ ಧನ ಸಂಗ್ರಹಣೆ ಹಾಗು ವಿವಿಧ ಪ್ರಮುಖ ಅತ್ಯಾವಶ್ಯಕ ಕ್ಷೇತ್ರಗಳಲ್ಲಿ ಹಾಗು ಅಭಿವೃದ್ಧಿ ಕ್ಷೇತ್ರದಲ್ಲಿ ತನ್ನ ಹಣ ಹೂಡಿಕೆಯ ಅಂದಾಜು ಮುಂಗಡ ಪತ್ರವನ್ನು ತಯಾರು ಮಾಡಿ ಮಂಡಿಸುತ್ತದೆ.ಇದು ಪ್ರಜಾಪ್ರಭುತ್ವದ ಆಡಳಿತದ ಬಹು ಮುಖ್ಯ ಕಾರ್ಯ.ದೇಶದ ಬಜೆಟ್ ಎಂಬುದು ದೇಶದ ರಾಜಾದಾಯದಿಂದ (ರೆವೆನ್ಯೂ) ಹಣ ಖರ್ಚು ಮಾಡಲು ಒಂದು ಯೋಜನೆಯನ್ನು ರಚಿಸುವ ಪ್ರಕ್ರಿಯೆ. ಈ ಖರ್ಚು ಯೋಜನೆಯನ್ನು ಬಜೆಟ್ ಅಥವಾ ಹಣಕಾಸು ಮುಂಗಡಪತ್ರ ಎಂದು ಕರೆಯಲಾಗುತ್ತದೆ. ಈ ರೀತಿ ಖರ್ಚು ಯೋಜನೆ ತಯಾರಿಸುವುದರಿಂದ ದೇಶದ ಕಾರ್ಯಾಂಗ ಮಾಡಲೇಬೇಕಾದ ಅಥವಾ ಮಾಡಲು ಬಯಸುವ ಕಾರ್ಯಗಳಿಗೆ  ಸಾಕಷ್ಟು ಹಣ ದೊರಕುತ್ತದೆಯೇ ಎಂಬುದನ್ನು  ಮುಂಚಿತವಾಗಿ ನಿರ್ಧರಿಸಲು ಸಾಧ್ಯವಾಗುತ್ತದೆ. ಬಜೆಟ್ ಅಥವಾ ಮುಂಗಡಪತ್ರವು ಹಣದ ಖರ್ಚು ಯೋಜನೆ ರಚಿಸಲು ಅವಕಾಶ ನೀಡುವುದರಿಂದ, ದೇಶದ ಕಾರ್ಯಾಂಗವು(ಎಕ್ಸಿಕ್ಯೂಟಿವ್) ಯಾವಾಗಲೂ ತನ್ನ ಅಭಿವೃದ್ಧಿ ಯೋಜನೆಗಳಿಗೆ ಮತ್ತು ಅತ್ಯಾವಶ್ಯಕ ಕಾರ್ಯಗಳಿಗೆ ಸಾಕಷ್ಟು ಹಣ ಹೊಂದಿರುವಂತೆ ಖಾತ್ರಿಗೊಳಿಸುತ್ತದೆ. ಅಷ್ಟೇ ಅಲ್ಲದೆ ಒಂದು ನಿಶ್ಚಿತ ಆಯವ್ಯಯ ಅಂದಾಜನ್ನು ಅಥವಾ ಖರ್ಚು ಯೋಜನೆ ಅನುಸರಿಸಿ ನಿರ್ವಹಿಸುವುದರಿಂದ ಹಣ ಸಾಲದೆ ಸಾಲ ಮಾಡುವುದು ತಪ್ಪುತ್ತದೆ ಅಥವಾ ಪ್ರಸ್ತುತ ಸಾಲ ಗಳು ಇದ್ದಲ್ಲಿ ಅದರ ಹೊರೆ ಕಡಿಮೆ ಮಾಡಿಕೊಳ್ಳಲು  ಅವಕಾಶ ಒದಗುತ್ತದೆ. ಒಂದು ಸರ್ಕಾರದ ಬಜೆಟ್ ನ ಉದ್ದೇಶ ಆಯಾ ಸರ್ಕಾರದ ನಿರೀಕ್ಷಿತ ಆದಾಯ ಮತ್ತು ನಿರೀಕ್ಷಿತ ವೆಚ್ಚಗಳ ಸಾರಾಂಶ ಅಥವಾ ಯೋಜನೆಯಾಗಿರುತ್ತದೆ. ಸರ್ಕಾರದ ಬಜೆಟ್ ಮೂರು ವಿಧಗಳಿವೆ. ಕಾರ್ಯಾಚರಣಾ ಅಥವಾ ಪ್ರಸ್ತುತ ಬಜೆಟ್, ಬಂಡವಾಳ ಅಥವಾ ಬಂಡವಾಳ ಹೂಡಿಕೆ ಬಜೆಟ್ ಮತ್ತು ನಗದು ಅಥವಾ ನಗದು ಹರಿವು ಬಜೆಟ್.
ಸರ್ಕಾರದ ಬಜೆಟ್ ಸಾಮಾನ್ಯವಾಗಿ ಒಂದು ಆರ್ಥಿಕ ವರ್ಷದಲ್ಲಿ ಸರ್ಕಾರದ ನಿರೀಕ್ಷಿತ ಆದಾಯ ಮತ್ತು ಅದನ್ನು ಖರ್ಚು ಮಾಡಲು ಅದರ ಪ್ರಸ್ತಾವಿತ ಖರ್ಚು ಅಂದಾಜು ಪ್ರಸ್ತುತ ಪಡಿಸುವ ಸರ್ಕಾರೀ ದಾಖಲೆ.ಈ ಪ್ರಸ್ತಾವಗಳು ಕೇಂದ್ರ ಸರ್ಕಾರದಲ್ಲಿ  ಲೋಕಸಭೆ ಮತ್ತು ರಾಜ್ಯಸಭೆಗಳಿಂದ ಅನುಮೋದಿತವಾಗಬೇಕು. ರಾಜ್ಯಗಳಲ್ಲಿ ವಿದಾನ ಮಂಡಲದಿಂದ ಅನುಮೋದಿತವಾಗಬೇಕು. ಅವಶ್ಯವಾಗಿ ಮತ್ತು  ಈ  ಪ್ರಸ್ತಾವವನ್ನು   ಹಣಕಾಸು ಸಚಿವರು ಶಾಸನ ಸಭೆಯಲ್ಲಿ  ದೇಶದ  ಪ್ರಜೆಗಳಿಗೆ ಮಂಡಿಸುತ್ತಾರೆ. ಸಭೆಯಲ್ಲಿ ಚರ್ಚೆಯಾಗಿ ಶಾಸನಸಭೆಯಿಂದ ಅನುಮೋದಿತವಾದ ಧನವಿಧೇಯಕವು(ಹಣಕಾಸು ಮಸೂದೆ) ದೇಶದ ಮುಖ್ಯ ಕಾರ್ಯನಿರ್ವಾಹಕ ಅಥವಾ ರಾಷ್ಟ್ರಪತಿಗಳ ಅನುಮೋದನೆ ಪಡೆದುಕೊಳ್ಳುತ್ತದೆ. ಬಜೆಟ್ ಅನ್ನು ದೇಶದ ವಾರ್ಷಿಕ ಹಣಕಾಸು ವಿವರಪತ್ರ ಎಂದು ಕರೆಯಲಾಗುತ್ತದೆ. ಈ ದಾಖಲೆಯು ಬರುವ (ಪ್ರಸ್ತುತ) ಹಣಕಾಸು ವರ್ಷದ ನಿರೀಕ್ಷಿತ ಸರ್ಕಾರದ ಆದಾಯಗಳು ಮತ್ತು ಸರ್ಕಾರಿ ವೆಚ್ಚಗಳ ಅಂದಾಜು ನೀಡುತ್ತದೆ. ದೇಶದ ಆದಾಯದಲ್ಲಿ  ಕೇವಲ ನಿರ್ದಿಷ್ಟ ಬಗೆಯ ತೆರಿಗೆಯನ್ನು ವಿವಿಧ ಮಟ್ಟದಲ್ಲಿ ಸಂಗ್ರಹಿಸಿಕೊಳ್ಳಬಹುದು. ಆಸ್ತಿ ತೆರಿಗೆ ಪುರಸಭೆ ಮತ್ತು ಸ್ಥಳೀಯ ಸಂಸ್ಥೆಗಳ  ಆದಾಯಗಳಿಗೆ ಆಧಾರವಾಗಿರುತ್ತದೆ. ಮಾರಾಟ ತೆರಿಗೆ ಮತ್ತು / ಅಥವಾ ಆದಾಯ ತೆರಿಗೆ ರಾಜ್ಯದ ಆದಾಯಕ್ಕೆ ಆಧಾರವಾಗಿರುತ್ತದೆ. ಆದಾಯ ತೆರಿಗೆ ಮತ್ತು ಕಾರ್ಪೊರೇಟ್ ತೆರಿಗೆ ರಾಷ್ಟ್ರೀಯ ಆದಾಯಗಳಿಗೆ ಆಧಾರವಾಗಿವೆ. ಸರ್ಕಾರದ ಬಜೆಟ್ ಮೂರು ರೀತಿಯಲ್ಲಿ ಇರುತ್ತವೆ: ಸಮತೋಲಿತ ಬಜೆಟ್: ಸರ್ಕಾರಿ ಆದಾಯ ಮತ್ತು ವೆಚ್ಚಸಮ ಸಮ ಇರುವುದು. ಹೆಚ್ಚುವರಿ ಬಜೆಟ್: ನಿರೀಕ್ಷಿತ ಆದಾಯ ವೆಚ್ಚಕ್ಕಿಂತ ಜಾಸ್ತಿಯಿರುವುದು. ಕೊರತೆ ಬಜೆಟ್: ನಿರೀಕ್ಷಿತ ವೆಚ್ಚ ಆದಾಯಕ್ಕಿಂತ ಹೆಚ್ಚಾಗಿರುವುದು.
=ಉಲ್ಲೆಖಗಳು=
ಲೋಹಗಳ ಗುಣಲಕ್ಷಣಗಳು
ವಿವಿಧ ರೀತಿಯ ವಸ್ತುಗಳ ತಯಾರಿಕೆಯಲ್ಲಿ ಮತ್ತು ವಿವಿಧ ಕ್ಷೇತ್ರಗಳ ಇಂಜಿನಿಯರಿಂಗ್ ಕೆಲಸಗಳಿಗಾಗಿ ಬಳಕೆಗೆ ತಕ್ಕಂತಹ ಗುಣಲಕ್ಷಣಗಳನ್ನು ಹೊಂದಿರುವ ಲೋಹಗಳ ಆಯ್ಕೆ ಮುಖ್ಯವಾದುದು. ಲೋಹಗಳ ಮೂಲಭೂತ ರಚನೆ, ವಿವಿಧ ಪರಿಸ್ಥಿತಿಗಳಲ್ಲಿ ಅವುಗಳ ಪ್ರತಿಕ್ರಿಯೆ ಮತ್ತು ಅವುಗಳ ಪ್ರತಿಭಟನಾ ಶಕ್ತಿ ಮುಂತಾದವುಗಳ ಆಧಾರದ ಮೇಲೆ ಲೋಹ ಗುಣಲಕ್ಷಣಗಳನ್ನು ಗುರುತಿಸಲಾಗುತ್ತದೆ. ಅಂತಹ ಗುಣಲಕ್ಷಣಗಳನ್ನು ಮೂರು ವರ್ಗಗಳಾಗಿ ವಿಂಗಡಿಸಬಹುದು.
ಭೌತಿಕ ಗುಣಲಕ್ಷಣಗಳು
ಬಣ್ಣ, ಗಾತ್ರ, ಆಕಾರ, ಸಾಂದ್ರತೆ, ವಿದ್ಯುತ್ ಮತ್ತು ಉಷ್ಣವಾಹಕತೆ, ಕರಗುವ ಬಿಂದು, ಹೊಳಪು ಈ ತರಹದ ಗುಣಲಕ್ಷಣಗಳು ಭೌತಿಕ ಗುಣಲಕ್ಷಣಗಳಾಗಿವೆ. ಇವುಗಳನ್ನು ವಿವಿಧ ಮಾಪನಗಳಲ್ಲಿ ಹೇಳಲಾಗುತ್ತದೆ. ಉದಾಹರಣೆಗೆ ಸಾಂದ್ರತೆಯನ್ನು kg/m3, ಕರಗುವ ಬಿಂದುವನ್ನು ೦C, ೦F ಇತ್ಯಾದಿ. ಇತರ ಕೆಲವು ಗುಣಲಕ್ಷಣಗಳು ಬರಿಗಣ್ಣಿಗೆ ಕಾಣುವಂತಿದ್ದು ನೇರವಾಗಿ ಅಳತೆ ಮಾಡಬಹುದಾಗಿರುತ್ತವೆ.
==ಮೆಕ್ಯಾನಿಕಲ್ ಗುಣಲಕ್ಷಣಗಳು == ವಿವಿಧ ರೀತಿಯ ಬಲ ಮತ್ತು ಹೊರೆ(ಲೋಡ್)ಗಳನ್ನು ತಾಳಿಕೊಳ್ಳುವ ಸಾಮರ್ಥ್ಯದೊಂದಿಗೆ ಸಂಬಂಧಿಸಿದ ಗುಣಲಕ್ಷಣಗಳನ್ನು ಮೆಕ್ಯಾನಿಕಲ್ ಗುಣಲಕ್ಷಣಗಳು ಎನ್ನಲಾಗುತ್ತದೆ. ಅವುಗಳೆಂದರೆ,
ಸ್ಥಿತಿಸ್ಥಾಪಕತ್ವ(Elasticity)
ವಸ್ತುವಿನ ಮೇಲೆ ಉಂಟಾಗುವ ಆಘಾತ ಅಥವಾ ಹೊರೆಯನ್ನು ಸಹಿಸಿಕೊಂಡು ತನ್ನ ರೂಪದಲ್ಲಿ ಬದಲಾವಣೆ ಹೊಂದಿ ಅನಂತರ ಆ ಆಘಾತ/ಹೊರೆಯನ್ನು ಹಿಂತೆಗೆದುಕೊಂಡಾಗ ಹಿಂದಿನಸ್ಥಿತಿಗೆ ಮರಳುವ ವಸ್ತುವಿನ ಗುಣಕ್ಕೆ ಸ್ಥಿತಿಸ್ಥಾಪಕತ್ವ ಎನ್ನಬಹುದು.
ಬಲ(Strength)
ಮುರಿಯದೇ ಅಥವಾ ವಿರೂಪಗೊಳ್ಳದೇ ತನ್ನ ಮೇಲೆ ಬೀಳುವ ಹೊರ ಆಘಾತ ಅಥವಾ ಹೊರೆಯನ್ನು ಪ್ರತಿಭಟಿಸುವ ಗುಣಕ್ಕೆ ವಸ್ತುವಿನ ’ಬಲ’ ಎನ್ನಬಹುದು.
ಬಿಗಿತ(stiffness)
ವಸ್ತುವಿನ ಮೇಲೆ ಒತ್ತಡ ಬಿದ್ದಾಗ ರೂಪಬದಲಾವಣೆಯನ್ನು ಪ್ರತಿಭಟಿಸುವ ಸಾಮರ್ಥ್ಯದ ಗುಣ stiffness.
ಮೆದುಸ್ಥಿತಿತ್ವ(Plasticity)
ವಸ್ತುವಿನ ಮೇಲೆ ಉಂಟಾಗುವ ಆಘಾತ ಅಥವಾ ಹೊರೆಯನ್ನು ಸಹಿಸಿಕೊಂಡು ತನ್ನ ರೂಪದಲ್ಲಿ ಬದಲಾವಣೆ ಹೊಂದಿ ಅನಂತರ ಆ ಆಘಾತ/ಹೊರೆಯನ್ನು ಹಿಂತೆಗೆದುಕೊಂಡಾಗಲೂ ಹಾಗೇ ಉಳಿಯುವ ಗುಣಕ್ಕೆ ಮೆದುಸ್ಥಿತಿತ್ವ ಅನ್ನಬಹುದು. ಅನೇಕ ವಸ್ತುಗಳು ಹೊರೆಯನ್ನು ಹಿಂತೆಗೆದುಕೊಂಡಾಗಲೂ ಪೂರ್ತಿ ಹಿಂದಿನ ಸ್ಥಿತಿಗೆ ಮರಳದೇ ಸ್ಪಲ್ಪ ಅಥವಾ ಪೂರ್ಣವಾಗಿ ರೂಪ ಬದಲಾವಣೆ ಹೊಂದುತ್ತವೆ. ಕೆಲವು ವಸ್ತುಗಳು ಹೆಚ್ಚಿನ ಶಾಖದ ಪರಿಸ್ಥಿತಿಯಲ್ಲಿ ಈ ಗುಣವನ್ನು ಪಡೆದುಕೊಳ್ಳುತ್ತವೆ.
ಬಿರುಸುತನ(Toughness)
ಒಮ್ಮೆಲೇ ಉಂಟಾಗುವ ದೊಡ್ಡಮಟ್ಟದ ಆಘಾತಕ್ಕೆ ವಿರುದ್ಧವಾದ ಪ್ರತಿಭಟನಾ ಶಕ್ತಿಗೆ ಜಿಗುಟುತನ ಎನ್ನಬಹುದು.
ಭಂಗುರತ್ವ (Brittleness)
ವಸ್ತುವಿನ ಮೇಲೆ ಉಂಟಾಗುವ ಆಘಾತದಿಂದ ಸೂಚನೆಯಿಲ್ಲದೇ, ಆಕಸ್ಮಿಕವಾಗಿ ಮುರಿಯುವ ಗುಣ. ಸುಲಭವಾಗಿ ಒಡೆದುಹೋಗುವ ಲಕ್ಷಣ.
ಕಠಿಣತೆ(Hardness)
ವಸ್ತುವಿನಲ್ಲಿ ರೂಪಬದಲಾವಣೆಗೆ ಪ್ರತಿಭಟಿಸುವ ಶಕ್ತಿಗೆ ಅದರ ಕಠಿಣತೆ ಎನ್ನಬಹುದು. ಉಜ್ಜಿವಿಕೆ, ಗೀರುವಿಕೆ, ಕಚ್ಚುಹಾಕುವಿಕೆ ಮುಂತಾದ ಕ್ರಿಯೆಗಳ ವಿರುದ್ಧವೂ ವಸ್ತು ಪ್ರತಿಭಟಿಸುತ್ತದೆ. ಹೆಚ್ಚು ಕಠಿಣತೆ ಇರುವ ವಸ್ತು ಸ್ಥಿರಬದಲಾವಣೆ ಇಲ್ಲದೆ ಹೆಚ್ಚು ಭಾರವನ್ನು ತಡೆದುಕೊಳ್ಳಬಹುದು.
ತನ್ಯತೆ(Ductility)
ವಸ್ತುವನ್ನು ಎಳೆತದ ಶಕ್ತಿಯ ಮೂಲಕ ತಂತಿಗಳ ರೂಪಕ್ಕೆ ಎಳೆದು ತರಬಹುದಾದ ಗುಣಕ್ಕೆ ತನ್ಯತೆ ಎನ್ನಬಹುದು. ಇದು ವಸ್ತುವನ್ನು ಎಳೆದು ಬಿಟ್ಟಾಗ ಅದರ ರೂಪ ಬದಲಾವಣೆಯಾಗುವ ಗುಣ.
ರಾಸಾಯನಿಕ ಗುಣಲಕ್ಷಣಗಳು
ಲೋಹಗಳು ಗಾಳಿ (ಆಮ್ಲಜನಕ), ನೀರು, ಲವಣ, ಆಮ್ಲಗಳ ಜೊತೆಗೆ ಪ್ರತಿಕ್ರಿಯೆ ಹೊಂದುವ ಗುಣಗಳನ್ನು ರಾಸಾಯನಿಕ ಗುಣಗಳೆನ್ನಲಾಗುತ್ತದೆ.
ಹೆಚ್ಚಿನ ಓದು
ವರ್ಗ:ಮೆಕ್ಯಾನಿಕಲ್ ಇಂಜಿನಿಯರಿಂಗ್ ವರ್ಗ:ಲೋಹಗಳು
ಕಡಪ ಶ್ರೇಣಿಗಳು
ಕಡಪ ಶ್ರೇಣಿಗಳು : ಭಾರತದ ಭೂ ಇತಿಹಾಸದಲ್ಲಿ ಆರ್ಷೇಯ ಕಲ್ಪವಾದ ಮೇಲೆ (ಎಂದರೆ 1,850 ದಶಲಕ್ಷ ವರ್ಷ ಪ್ರಾಚೀನ ಕಾಲ) ಈಗಿನ ಕಡಪ ಕರ್ನೂಲ್ ಜಿಲ್ಲಾ ಭಾಗಗಳು, ವಿಂಧ್ಯಪರ್ವತ ಪ್ರದೇಶ, ಬೆಳಗಾವಿ, ಬಿಜಾಪುರ ಜಿಲ್ಲೆಗಳು ಮುಂತಾದ ಪ್ರದೇಶಗಳಲ್ಲಿ ಶಿಲಾನಿಕ್ಷೇಪಗಳು ಉಂಟಾದವು. ಈ ಕಾಲದ ಹೆಸರು ಪುರಾಣಕಲ್ಪ. ಇದರಲ್ಲಿ ಆದಿಪುರಾಣಕಲ್ಪ ಮತ್ತು ಅಂತ್ಯಪುರಾಣಕಲ್ಪವೆಂಬ ಎರಡು ವಿಭಾಗಗಳಿವೆ. ಆದಿಪುರಾಣಕಲ್ಪವೇ ಕಡಪಶ್ರೇಣಿಯೆಂದೂ ಹೆಸರುವಾಸಿಯಾಗಿದೆ. ಈ ಶಿಲಾಶ್ರೇಣಿಯನ್ನು ಮೊದಲು ಡಬ್ಲ್ಯು. ಕಿಂಗ್ ಎಂಬಾತ ಆಂಧ್ರಪ್ರದೇಶದಲ್ಲಿರುವ ಕಡಪ, ಕರ್ನೂಲು ಮತ್ತು ಅನಂತಪುರ ಜಿಲ್ಲೆಗಳಲ್ಲಿ ಪರಿಶೋಧಿಸಿದ. ಇದರ ವ್ಯಾಪ್ತಿ ಸು. 19884 ಚ ಕಿಮೀಗಳು. ಇದು ಅರ್ಧಚಂದ್ರಾಕಾರವಾಗಿ ಹಬ್ಬಿದೆ. ಉಬ್ಬಿರುವ ಭಾಗ ಪಶ್ಚಿಮದಲ್ಲಿದೆ. ಈ ಪ್ರದೇಶದ ಬಹುಭಾಗದಲ್ಲಿನ ಶಿಲಾಸಮುದಾಯ ಕಡಪಶ್ರೇಣಿಗಳ ಗುಂಪಿಗೆ ಸೇರಿದೆ.
ಶಿಲಾಸಂಯೋಜನೆ
ಕಡಪ ಶಿಲಾಸಮುದಾಯ ಗಟ್ಟಿಯಾದ ಜೇಡುಶಿಲೆ ಸ್ಲೇಟುಗಳು ಮತ್ತು ಸುಣ್ಣಕಲ್ಲುಗಳಿಂದ ಕೂಡಿದೆ. ಜೇಡುಶಿಲೆ ರೂಪಾಂತರಗೊಂಡು ಪದರಪದರಗಳಾಗಿ ಸೀಳುಗಳನ್ನೊಳಗೊಂಡು ಸ್ಲೇಟು ಶಿಲೆಯಾಗಿದೆ. ಆದರೆ ಫಿಲ್ಲೈಟ್ ಮತ್ತು ಶಿಸ್ಟ್‌ ಕಲ್ಲುಗಳಷ್ಟು ರೂಪಾಂತರ ಪಡೆದಿಲ್ಲ. ಮರಳು ಶಿಲೆಗಳು ರೂಪಾಂತರಗೊಂಡು ಕ್ವಾಟ್ಜೆರ್ೖಟ್ ಶಿಲೆಗಳಾಗಿವೆ. ಇವುಗಳಲ್ಲದೆ ಜ್ವಾಲಾಮುಖಜ ಶಿಲೆಗಳೂ ಈ ಶಿಲಾಸಮುದಾಯಗಳ ಮಧ್ಯಭಾಗದಲ್ಲಿ ಅಲ್ಲಲ್ಲಿ ರೂಪುಗೊಂಡಿವೆ. ಕೆಳ ಕಡಪಶಿಲಾಸಮುದಾಯ ಧಾರವಾಡ ಶಿಲಾಸಮುದಾಯದ ಶಿಥಿಲೀಕರಣದಿಂದ ಬೇರ್ಪಟ್ಟು ಸಂಚಿತವಾದ ಜಾಸ್ಟರ್ ಮತ್ತು ಚರ್ಟ್ಗಳ ಉರುಟು ಕಲ್ಲುಗಳಿಂದಾಗಿದೆ. ಇದು ಹೆಚ್ಚಾಗಿ ಧಾರವಾಡ ಶಿಲೆಗಳನ್ನೇ ಹೋಲುತ್ತದೆ. ಇವುಗಳ ಮೇಲ್ಭಾಗದಲ್ಲಿ ರೂಪುಗೊಂಡಿರುವ ಜೇಡುಶಿಲೆ ಮತ್ತು ಸುಣ್ಣಶಿಲೆಗಳು ರೂಪಾಂತರದಿಂದ ವಿಂಧ್ಯ ಶಿಲೆಗಳನ್ನು ಹೋಲುತ್ತವೆ. ಪುರಾಣಕಲ್ಪದ ಅನಂತರ ಪರ್ಯಾಯ ದ್ವೀಪಭಾಗದಲ್ಲಿ ಯಾವ ರೀತಿಯ ಗಣನೀಯವಾದ ಭೂಚಲನೆಯೂ ಆಗಿಲ್ಲವಾದ್ದರಿಂದ ಕಡಪಶಿಲೆಗಳ ಇಳಿವೋರೆ ಬಲು ಕಡಿಮೆ. ಆದರೆ ಪುರ್ವ ಭಾಗದಲ್ಲಿ ಪುರ್ವಘಟ್ಟಗಳ ಭಾಗಗಳಿರುವುದರಿಂದ ಅಲ್ಲಿ ಶಿಲೆಗಳು ಚಲನೆಗಳಿಗೊಳಗಾದ ರಚನೆಗಳನ್ನು ತೋರಿಸುತ್ತವೆ.
ಈ ಅಗಾಧ ಶಿಲಾಸಮುದಾಯದಲ್ಲಿ ಎಲ್ಲೂ ಜೀವಾವಶೇಷದ ಕುರುಹೇ ಇಲ್ಲ. ಕಡಪಶಿಲಾಸಮುದಾಯ ನಿಜವಾದ ಜಲಜಶಿಲೆಗಳಾಗಿರುವುದರಿಂದ ಅವುಗಳಲ್ಲಿ ಸಮಾಧಿಗೊಂಡ ಅಥವಾ ಹೂತುಹೋದ ಜೀವರಾಶಿಗಳನ್ನು ರಕ್ಷಿಸಲು ಅವು ಯೋಗ್ಯವಾಗಿವೆ. ಅಲ್ಲದೇ ಹೀಗೆ ಸಮಾಧಿಗೊಂಡಿರಬಹುದಾದ ಜೀವಾವಶೇಷಗಳನ್ನು ನಾಶ ಮಾಡಿರುವ ಭೂಚಲನೆ ಅಥವಾ ರಾಸಾಯನಿಕ ಬದಲಾವಣೆಗಳಾವುವೂ ಇವುಗಳಲ್ಲಿ ಕಂಡುಬರುವುದಿಲ್ಲ. ಹೀಗಿದ್ದರೂ ಈ ಶಿಲಾಸಮುದಾಯದಲ್ಲಿ ಜೀವಾವಶೇಷಗಳೇ ಇಲ್ಲದಿರುವುದಕ್ಕೆ ಕಾರಣವನ್ನು ವಿವರಿಸುವುದು ಬಲು ಕಷ್ಟದ ಕೆಲಸ. ಈ ಕಲ್ಪದಲ್ಲಿ ಜೀವಾವಶೇಷಗಳೇ ಇರಲಿಲ್ಲವೆಂದು ಹೇಳೋಣವೆಂದರೆ ಇವುಗಳಾದ ಮೇಲೆ ಸಂಚಯನಗೊಂಡ ಕ್ಯಾಂಬ್ರಿಯನ್ ಕಲ್ಪದ ಶಿಲೆಗಳಲ್ಲಿ ಜೀವಾವಶೇಷಗಳು ಹೇರಳವಾಗಿ ದೊರೆಯುತ್ತವೆ; ಮತ್ತು ಇವು ಆದಿಜೀವರಾಶಿಯಂತೆ ಕಾಣುವುದಿಲ್ಲ.
ಕಡಪ ಸಮುದಾಯದ ಆರ್ಥಿಕ ಖನಿಜ ನಿಕ್ಷೇಪಗಳು : ಕಡಪ ಶಿಲಾಸಮುದಾಯದಲ್ಲಿ ಕೆಲವು ಉಪಯುಕ್ತ ಶಿಲೆಗಳೂ ಆರ್ಥಿಕ ಖನಿಜ ನಿಕ್ಷೇಪಗಳೂ ಇವೆ. ಕರ್ನೂಲ್ ಜಿಲ್ಲೆಯ ಮರ್ಕಾಪುರ ಎಂಬ ಸ್ಥಳದಲ್ಲಿ ಸ್ಲೇಟ್ ಕಲ್ಲುಗಳನ್ನು (ಕಡಪ ಕಲ್ಲು) ಒಡೆದು ತೆಗೆಯುತ್ತಾರೆ. ಮರಳುಶಿಲೆಗಳನ್ನು ಕಟ್ಟಡದ ಕಲ್ಲುಗಳಾಗಿ ಉಪಯೋಗಿಸುತ್ತಾರೆ. ಕೆಲವು ಕಡೆಗಳಲ್ಲಿ ಸುಣ್ಣದ ಶಿಲೆಯನ್ನು ಕಟ್ಟಡದ ಕಲ್ಲುಗಳಾಗಿ ಉಪಯೋಗಿಸುತ್ತಾರೆ. ವೇಮಪಲ್ಲಿ ಪ್ರದೇಶದಲ್ಲಿ ಸುಣ್ಣಶಿಲೆಯಲ್ಲಿ ಟ್ರ್ಯಾಪ್ಶಿಲೆ ಸರಣವಾಗಿರುವುದರಿಂದ ಕ್ರೈಸೋಟೈಲ್ ಜಾತಿಯ ಕಲ್ನಾರು ಉತ್ಪನ್ನವಾಗಿದೆ; ಮತ್ತು ಈ ಪ್ರದೇಶದಲ್ಲಿ ಬೆರೈಟೀಸ್ ಖನಿಜ ರೂಪುಗೊಂಡಿದೆ. ಇವೆರಡನ್ನೂ ಈ ಪ್ರದೇಶದಲ್ಲಿ ಗಣಿ ಕೆಲಸ ಮಾಡಿ ಹೊರತೆಗೆಯುತ್ತಿದ್ದಾರೆ. ಪುಲಿವೆಂದ್ಲ ಮತ್ತು ಅಗ್ನಿಗೊಂಡಲಗಳ ಹತ್ತಿರ ತಾಮ್ರದ ಅದಿರು ಪತ್ತೆಯಾಗಿದೆ. ಅಲ್ಲಿ ಇದು ತಕ್ಕಷ್ಟು ಪ್ರಮಾಣದಲ್ಲಿ ಸಿಗುವುದೆಂದು ತಿಳಿದುಬಂದಿದೆ. ಅಲ್ಲಲ್ಲಿ ಸ್ವಲ್ಪ ಸೀಸದ ಅದಿರೂ ದೊರೆಯುವುದು. (ಎಂ.ಆರ್.ಎಸ್.)
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಭೂಗರ್ಭಶಾಸ್ತ್ರ
ಸುಬ್ರಮನಿಯನ್ ರಾಮಚಂದ್ರನ್
ವಿಲಯನೂರ್ ಸುಬ್ರಮನಿಯನ್ ರಾಮಚಂದ್ರನವರು ೧೯೫೧ರಂದು ಜನಿಸಿದರು. ಅವರು ನರವಿಜ್ಞಾನಿಯಾಗಿ ಪ್ರಮುಖವಾಗಿ ನಡವಳಿಕೆ ನರವಿಜ್ಞಾನ ಮತ್ತು ಮನಶಾಸ್ತ್ರದಲ್ಲಿ ಕಾರ್ಯನಿರ್ವಹಿಸುತ್ತಾರೆ.ಈಗ ಅವರು ಮನೋನರವಿಜ್ಞಾನದಲ್ಲಿ ಪ್ರಾಧ್ಯಾಪಕರಾಗಿ ಕ್ಯಾಲಿಫೊರ್ನಿಯ ಮತ್ತು ಸ್ಯಾನ್ ಡಿಯಾಗೋ ವಿಶ್ವವೆದ್ಯಾಲಯದಲ್ಲಿ ಕೆಲಸ ಮಾಡುತಿದ್ದಾರೆ. ರಾಮಚಂದ್ರನವರು ಮೆದುಳು ಮತ್ತು ಅರಿವಿನ ವಿಷಯಕ್ಕೆ ಸಂಬಂಧ ಪಟ್ಟಂತೆ ಯುಸಿ ಸ್ಯಾನ್ ಡಿಯಾಗೋ ಪ್ರದೇಶದ ಇಲಾಖೆಯಲ್ಲಿ ನಿರ್ದೇಶಕರಾಗಿ ಕೆಲಸಮಾಡುತಿದ್ದಾರೆ. thumbnail|ಅವರು ನರವಿಜ್ಞಾನಿಯಾಗಿ ಪ್ರಮುಖವಾಗಿ ನಡವಳಿಕೆ ಮತ್ತು ಮನಶಾಸ್ತ್ರದಲ್ಲಿ ಹೆಸರು ಗಳಿಸಿದ್ದಾರೆ
ರಾಮಚಂದ್ರನವರು ಪ್ರಯೋಗವಿಧಾನದಲ್ಲಿ ಮತ್ತು ಅದಕ್ಕೆ ಸಂಬಂಧಪಟ್ಟಂತೆ ಸಂಕೀರ್ಣ ತಂತ್ರಜ್ಞಾನಗಳನ್ನು ನ್ಯೂರೋಇಮೇಜಿಂಗ್ ಬಳಸುವಲ್ಲಿ ತುಂಬಾ ಪ್ರಮುಖ ಪಾತ್ರ ವಹಿಸಿರುತ್ತಾರೆ. ಅವರ ಈ ಸ್ಪಷ್ಟತೆ ಮತ್ತು ಸರಳವಾದ ವಿಧಾನದಿಂದಾಗಿ ಅವರು ಮೆದುಳಿಗೆ ಸಂಬಂಧಪಟ್ಟ ಹೊಸ ವಿಚಾರಗಳನ್ನು ತಿಳಿಸಿರುತ್ತಾರೆ. ರಾಮಚಂದ್ರನವರು ಹಲವಾರು ಪುಸ್ತಕಗಳನ್ನು ಬರೆದಿದ್ದಾರೆ. ಅವುಗಳು ಸಾರ್ವಜನಿಕ ವಲಯಗಳು, ಅವುಗಳು ಬಹಳಾ ಹೆಸರುವಾಸಿಯಾಗಿರುತ್ತದೆ. ಅವುಗಳಲ್ಲಿ ಪ್ರಮುಖವಾದುದು ಫಾನ್‌‌‌ಟಂಮ್ ಇನ್ ದ್ ಬ್ರೈನ್ಸ್ (೧೯೯೯)ಹಾಗು ದ್ ಟೆಲ್-ಟೇಲ್ ಬ್ರೈನ್ (೨೦೧೦) thumbnail|2011 Time 100 gala.
ಆರಂಭಿಕ ಜೀವನ ಮತ್ತು ವಿದ್ಯಾಭ್ಯಾಸ
ವಿಲಯನೂರ್ ಸುಬ್ರಮನಿಯನ್ ರಾಮಚಂದ್ರನವರು ಮೂಲತಹ ತಮಿಲುನಾಡಿನವರು ಅವರು ೧೯೫೧ರಲ್ಲಿ ತಮಿಲುನಾಡಿನಲ್ಲಿ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ತ್ಂದೆ ವಿ.ಎಮ್ ಸುಬ್ರಮಣಿಯನ್.ಅವರು ಎಂಜಿನಿಯರ್ ಆಗಿ ವಿಶ್ವ ಸಂಸ್ಥೆ ಕೈಗಾರಿಕಾ ಅಭಿವೃದ್ಧಿ ಸಂಸ್ಥೆಯಲ್ಲಿ ಸೇವೆಸಲ್ಲಿಸಿದ್ದಾರೆ, ಹಾಗೆಯೆ ಥೈಲ್ಯಾಂಡ್ನ ಬ್ಯಾಂಕಾಕ್ನಲ್ಲಿ ರಾಯಭಾರಿಯಾಗಿ ಕೆಲಸಮಾಡಿದ್ದಾರೆ.ರಾಮಚಂದ್ರನವರು ಭಾರತ ಮತ್ತು ಏಷ್ಯಾ ಖಂಡಗಳ ಅನೇಕ ಕಡೆಗಳಲ್ಲಿ ವ್ರತ್ತಿಯನ್ನು ಕೈಗೊಂಡಿರುತ್ತಾರೆ.ರಾಮಚಂದ್ರನವರು ತಮ್ಮ ವಿದ್ಯಾಸಭ್ಯಾಸವನ್ನು ಮೊದಲಿಗೆ ಮದರಾಸಿನಲ್ಲಿ ಮುಗಿಸಿ ನಂತರ ಬ್ಯಾಂಕಕಾಕೆನ ಬ್ರಿಟಿಷ್ ಶಾಲೆಯಲ್ಲಿ ನಂತರದ ವಿದ್ಯಾಸಭ್ಯಾಸವನ್ನು ಮುಗಿಸಿರುತ್ತಾರೆ.ಅವರು ಅನೆಕ ವೈಜ್ಞಾನಿಕ ಆಸಕ್ತಿಗಳ ಜೊತೆಗೆ ಕಾಂಕಾಲೊಜಿಯನ್ನು ಅನುಸರಿಸಿದರು. ಅವರು ಎಂ.ಬಿ.ಬಿ.ಎಸ್‌ಯನ್ನು ಮದ್ರಾಸ್ ವಿಶ್ವವಿದ್ಯಾನಿಲಯ ಚೆನೈಯಲ್ಲಿ ಪಡೆದರು. ನಂತರದ ಪಿ.ಎಚ್ಡಿಯನ್ನು ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದ ಟ್ರಿನಿಟಿ ಕಾಲೇಜಿನಲ್ಲಿ ಪಡೇದರು. ಅವರು ಜ್ಯಾಕ್ ಪೆಟ್ಟಿಗ್ರ್ಯೂಜೊತೆಯಲ್ಲಿ ಸಂಶೋಧನಾ ಸಹಯೋಗಿಯಾಗಿ ಕ್ಯಾಲ್ಟೆಕ್ನಿನಲ್ಲಿ ಎರಡು ವರ್ಷ ಕಳೆದರು. ಅವರು ೧೯೮೫ರಲ್ಲಿ ಮನಶ್ಶಾಸ್ತ್ರಜ್ಞದ ವಿಷಯದಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಕ್ಯಾಲಿಫೋರ್ನಿಯಾ, ಸ್ಯಾನ್ ಡಿಯಾಗೋ ವಿಶ್ವವಿದ್ಯಾಲಯದಲ್ಲಿ ನೇಮಕಗೊಂಡರು ಮತ್ತು ೧೯೯೮ರಿಂದ ಪೂರ್ಣ ಪ್ರಾಧ್ಯಾಪಕರಾಗಿ ಸೇವೆಸಲ್ಲಿಸುತ್ತಿದ್ದಾರೆ. thumbnail|ಮಿರರ್ ಬಾಕ್ಸ್
ವೈಜ್ಞಾನಿಕ ವೃತ್ತಿಜೀವನ
ರಾಮಚಂದ್ರನವರು ಮನೋಭೌತಶಾಸ್ತ್ರದ ವಿಧಾನಗಳನ್ನು ಬಳಸಿಕೊಂಡು ಆರಂಭಿಕ ಸಂಶೋಧನೆಯನ್ನು ಮಾನವ ದೃಶ್ಯ ಗ್ರಹಿಕೆಯ ಬಗ್ಗೆ ಮಾಡಿದರು. ಮೆದುಳಿನ ಕಾರ್ಯವೈಖರಿಯ ಆಧಾರವಾಗಿರುವ ದೃಷ್ಟಿಗೋಚರ ಸಂಸ್ಕರಣೆ ಬಗ್ಗೆ ಸ್ಪಷ್ಟ ನಿರ್ಣಯವನ್ನು ತೆಗೆದುಕೊಳ್ಳಲು ಮನೋಭೌತಶಾಸ್ತ್ರದ ವಿಧಾನಗಳನ್ನು ಬಳಸಿಕೊಂಡರು.ಭ್ರಾಮಕ ಬಾಹ್ಯರೇಖೆಗಳು, ಸ್ಟೀರಿಯೋಸ್ಕೋಪಿಕ್ ಕಲಿಕೆಯಿಂದ, ಛಾಯೆ ಆಕಾರವನ್ನು ಮತ್ತು ಮೋಶನ್ ಕ್ಯಾಪ್ಚರ್ ಬಳಸಿಕೊಂಡು ಸ್ಟೀರಿಯೋಸ್ಕೋಪಿಕ್ "ಕ್ಯಾಪ್ಚರ್" ಸಂಬಂಧಿಸಿದ ಹಲವಾರು ಹೊಸ ದೃಶ್ಯ ಪರಿಣಾಮಗಳು ಪತ್ತೆಹಚ್ಚಿದ ಕೀರ್ತಿ ರಾಮಚಂದ್ರನ್ರವರಿಗೆ ಸಲ್ಲುತ್ತದೆ.೧೯೯೦ರ ಆರಂಭದಲ್ಲಿ ರಾಮಚಂದ್ರನ್ ಇಂತಹ ಫ್ಯಾಂಟಮ್ ಅಂಗಗಳು, ದೇಹದ ಇಂಟೆಗ್ರಟಿ ಐಡೆಂಟಿಟಿ ಡಿಸಾರ್ಡರ್ ಮತ್ತು ಕಾಪ್‌ಗ್ರಾಸ್ ಭ್ರಮೆ ಎಂಬ ನರವೈಜ್ಞಾನಿಕ ಲಕ್ಷಣಗಳ ಬಗ್ಗೆ ಗಮನಹರಿಸಿದರು.ಅವರು ಮಿಶ್ರ ಸಂವೇದನೆಯನ್ನು ಅರ್ಥಮಾಡಿಕೊಳ್ಳಲು ನೆರವಾಗಿದ್ದಾರೆ, ಹಾಗೆಯೆ ಮಿರರ್ ಬಾಕ್ಸ್ಅನ್ನು ಕಂಡುಹಿಡಿದ ಕೀರ್ತಿ ಅವರಿಗೆ ಸಲ್ಲಿಸುತ್ತದೆ.
ರಾಮಚಂದ್ರನ್ ವೈಜ್ಞಾನಿಕ ನಿಯತಕಾಲಿಕಗಳಲ್ಲಿ ೧೮೦ ಸಂಶೋಧನಾ ಪ್ರಬಂಧಗಳನ್ನು ಪ್ರಕಟಿಸಿದ್ದಾರೆ. ಇವುಗಳಲ್ಲಿ ಮೊದಲ ೨೦, ಪ್ರಕೃತಿಯನ್ನು ಕುರಿತು ಪ್ರಕಟವಾದರೆ ಉಳಿದವುಗಳು ಸೈನ್ಸ್, ನೇಚರ್ ನ್ಯೂರೋಸೈನ್ಸ್, ಗ್ರಹಿಕೆ ಮತ್ತು ದೃಷ್ಟಿಗೆ ಸಂಭಂದಪಟ್ಟ ರಿಸರ್ಚ್ಗಗಳಲ್ಲಿ ಪ್ರಕಟವಾಯಿತು.ಅವರು ಮೆಡಿಕಲ್ ಹೈಪೋಥೆಸಿಸ್ ಮತ್ತು ಹ್ಯೂಮನ್ ಬ್ರೇನ್ (೨೦೦೨) ಎನ್ಸೈಕ್ಲೋಪೀಡಿಯಾದ ಸಂಪಾದಕ ಮಂಡಳಿಯ ಹಾಗೆಯೇ ವೈದ್ಯಕೀಯ ವಾದಗಳ ಸಂಪಾದಕೀಯ ಮಂಡಳಿಯ ಸದಸ್ಯರಾಗಿದ್ದರು.
ರಾಮಚಂದ್ರನವರು ಬ್ರೈನ್ ಮತ್ತು ಕಾಗ್ನಿಶನ್ ಕೇಂದ್ರದ (ಸಿಬಿಸಿ) ನಿರ್ದೇಶಕರಾಗಿದ್ದಾರೆ. ಸಿಬಿಸಿಯು ವಿದ್ಯಾರ್ಥಿಗಳ ಒಂದು ಅನೌಪಚಾರಿಕ ನೆಟ್ವರ್ಕ್ ಆಗಿದೆ. ರಾಮಚಂದ್ರನವರು ನಡವಳಿಕೆ ನರವಿಜ್ಞಾನ ಕೆಲಸದ ಕುರಿತು ಮಾಧ್ಯಮಗಳಲ್ಲಿ ವರದಿ ಮಾಡಲಾಗಿದೆ, ಮತ್ತು ಹಲವಾರು ಚಾನೆಲ್ ೪ ಮತ್ತು ಫೀ.ಬಿ.ಏಸ್ ಸಾಕ್ಷ್ಯಚಿತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಅವರು ಅವರು ಬಿಬಿಸಿ, ಸೈನ್ಸ್ ಚಾನೆಲ್ನಿಂದ , ನ್ಯೂಸ್ವೀಕ್ , ರೇಡಿಯೋ ಲ್ಯಾಬ್ , ಮತ್ತು ಈ ಅಮೆರಿಕನ್ ಲೈಫ್ , ಟೀ.ಇ.ಡಿ ಮಾತುಕತೆಗಳು ಮತ್ತು ಚಾರ್ಲೀ ರೋಸ್ನಲ್ಲಿ ವೈಶಿಷ್ಟ್ಯಗೊಂಡಿದ್ದಾರೆ.ಅವರನ್ನು ಎರಿಕ್ ಕಾಂಡಲ್ ಮೂಲಕ ರಿಚರ್ಡ್ ಡಾಕಿನ್ಸ್ " ನರವಿಜ್ಞಾನ ಮಾರ್ಕೊ ಪೋಲೊ " ಮತ್ತು " ಆಧುನಿಕ ಪಾಲ್ ಬ್ರೋಕ " ಎಂದು ಕರೆಯಲಾಗುತ್ತದೆ.
೨೦೧೧ ರಲ್ಲಿ, ಟೈಮ್ "ಟೈಮ್ ೧೦೦" ಪಟ್ಟಿಯಲ್ಲಿ " ವಿಶ್ವದ ಅತ್ಯಂತ ಪ್ರಭಾವಿ ಜನರಲ್ಲಿ ಒಬ್ಬೆರೆಂದು ಸೇರಿಸಿತು. ರಾಮಚಂದ್ರನವರು ನರವಿಜ್ಞಾನಕ್ಕೆ ಸಂಬಂಧಪಟ್ಟ ಕೆಲವುಸಂಶೋಧನೆಗಳಬಗ್ಗೆ ಟೀಕೆಗೆ ಗುರಿಯಾಗಿದ್ದಾರೆ.
ಪ್ರಶಸ್ತಿಗಳು ಮತ್ತು ಗೌರವಗಳು
ರಾಮಚಂದ್ರನ್ ಆಲ್ ಸೋಲ್ಸ್ ಕಾಲೇಜ್ ಸಂದರ್ಶಕ ಫೆಲೋಷಿಪ್, ಆಕ್ಸ್ಫರ್ಡ್ಗೆಗೆ (೧೯೯೮-೧೯೯೯) ಆಯ್ಕೆಯಾದರು.ಜೊತೆಗೆ, ಅವರು ಕನೆಕ್ಟಿಕಟ್ ಕಾಲೇಜ್ (೨೦೦೧) ಮತ್ತು ತಂತ್ರಜ್ಞಾನ, ಮದ್ರಾಸ್ (೨೦೦೪) ಇಂಡಿಯನ್ ಇನ್ಸ್ಟಿಟ್ಯೂಟ್ ಗೌರವ ಡಾಕ್ಟರೇಟ್ ಪಡೆದರು. ೨೦೦೫ ರಲ್ಲಿ ಸ್ಟ್ಯಾನ್ಫೋರ್ಡ್ ವಿಶ್ವವಿದ್ಯಾಲಯದ ಹಿಲ್ಗಾರ್ಡ್ ಸಂದರ್ಶಕ ಪ್ರಾಧ್ಯಾಪಕರಾಗಿದ್ದರು.ರಾಮಚಂದ್ರನ್ ನ್ಯೂರೋಸೈನ್ಸ್ (೧೯೯೯) ಅವರ ಕೊಡುಗೆಗಳನ್ನು ರಾಜವಂಶದ ವಿಜ್ಞಾನ ನೆದರ್ಲ್ಯಾಂಡ್ಸ್ ಅಕಾಡೆಮಿಯಿಂದ ಇಂಟರ್ನ್ಯಾಷನಲ್ ನ್ಯೂರೋಸೈಕಿಯಾಟ್ರಿ ಸೊಸೈಟಿ, ಮತ್ತು ಆರಿಯನ್ಸ್ ಕಾಪೆರ್ಸ್ ಪದಕ ವಾರ್ಷಿಕ ರಾಮನ್ ನೈ ಕಾಜಲ್ ಪ್ರಶಸ್ತಿ (೨೦೦೪) ಪಡೆದರು.ಪ್ರಶಸ್ತಿ ಭಾಗವಾಗಿ " ಅಂತರಶಾಸ್ತ್ರೀಯ ಪ್ರಕೃತಿಯ ಮಹೋನ್ನತ ಸಂಶೋಧನೆ " ರಾಯಲ್ ಸಂಸ್ಥೆಯ ಗೌರವ ಸದಸ್ಯರಾಗಿ ಚುನಾಯಿತರಾದರು ಮತ್ತು ಅವರು ಆಕ್ಸ್ಫರ್ಡ್ ಮೈಕೆಲ್ ಬ್ರಾಡಿ ೨೦೦೫ ಹೆನ್ರಿ ಡೇಲ್ ಬಹುಮಾನವನ್ನು ಹಂಚಿಕೊಂಡರು , ಮತ್ತು.೨೦೦೭ ರಲ್ಲಿ, ಭಾರತದ ರಾಷ್ಟ್ರಪತಿ, ಅವರನ್ನು ಭಾರತದ ಅತಿ ಮೂರನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿ ಮತ್ತು ಪದ್ಮಭೂಷನ ಬಿರುದನ್ನು ಪ್ರದಾನ ಮಾಡಿದರು. ೨೦೦೮ ರಲ್ಲಿ, ಅವರು ಟಾಪ್ ೧೦೦ ಸಾರ್ವಜನಿಕ ಬುದ್ಧಿಜೀವಿಗಳ ಪೋಲ್ ಸಂಖ್ಯೆಯಲ್ಲಿ ಅವರ ಸ್ಥಾನ ೫೦ರ ಪಟ್ಟಿಯಲ್ಲಿತ್ತು.
ಚಂದ್ರಿಕಾ ಬಾಲನ್
ಚಂದ್ರಿಕಾ ಬಾಲನ್ ಅವರು ಭಾರತೀಯ ದ್ವಿಭಾಷ ಲೇಖಕಿ. ಇವರು ಮಲಯಾಳಂ ಮತ್ತು ಹಾಗೂ ಇಂಗ್ಲೀಷ್ ಭಾಷೆಯ ಬರಹಗಾರರು. ಚಂದ್ರಮತಿ ಇವರ ಕಾವ್ಯನಾಮ. ಇವರು ಭಾಷಂತರಕಾರರಾಗಿ ಪ್ರಶಸ್ತಿ ಗಳಿಸಿದ್ದಾರೆ.
ಬಾಲ್ಯ ಮತ್ತು ಶಿಕ್ಷಣ
ಚಂದ್ರಿಕಾ ಬಾಲನ್ ಅವರು ೧೯೫೪ನೇ ಇಸವಿಯ ಜನವರಿ ೧೭ರಂದು ಕೇರಳದ ತಿರುವನಂತಪುರದಲ್ಲಿ ಜನಿಸಿದರು. ಇವರು ೧೯೭೬ರಲ್ಲಿ ತಮ್ಮ ಇಂಗ್ಲೀಷ್ ಭಾಷೆ ಹಾಗೂ ಸಾಹಿತ್ಯದ ಸ್ನಾತಕೋತ್ತರ ಪದವಿಯನ್ನು ಕೇರಳ ವಿಶ್ವವಿದ್ಯಾನಿಲಯದಿಂದ ಪಡೆದರು. ಡಾಕ್ಟ್ರೇಟ್ ಪದವಿಯನ್ನು ಕೇರಳ ವಿಶ್ವವಿದ್ಯಾನಿಲಯದಿಂದ ೧೯೮೮ರಲ್ಲಿ ಪಡೆದರು. ೧೯೯೩ರಿಂದ ರಿಂದ ೧೯೯೪ರವರೆಗೆ ಮಧ್ಯಕಾಲೀನ ಭಾರತೀಯ ಸಾಹಿತ್ಯದ ಕಾರ್ಯಕಾರಿ ಸಂಪಾದಕರಾಗಿ ಕಾರ್ಯನಿರ್ವಹಿಸಿದರು.
ಉಲ್ಲೇಖಗಳು
ವರ್ಗ:ಮಲಯಾಳಂ ಭಾಷೆ ವರ್ಗ:ಮಲಯಾಳಂ ಭಾಷೆಯ ಲೇಖಕರು ವರ್ಗ:ಸಾಹಿತಿಗಳು
ಚೇತನ್ ಚಂದ್ರ
ಆರಂಭಿಕ ಜೀವನ ಮತ್ತು ಕುಟುಂಬ
ಚೇತನ್ ಕೆ.ಬಿ.ರಾಮಚಂದ್ರ ಮತ್ತು ಬಿ.ಎನ್.ಅನಸೂಯ ಅವರಿಗೆ ಕುಣಿಗಲ್‍ನಲ್ಲಿ ಜನಿಸಿದರು. ತಂದೆ ರಾಮಚಂದ್ರ ಮಲೇಷ್ಯಾದಲ್ಲಿ ಮೈನಿಂಗ್ ಇಂಜಿನಿಯರ್ ಆಗಿ ಕಾರ್ಯನಿರ್ವಹಿಸುತ್ತಾರೆ. ನಿತಿನ್ ಚಂದ್ರ ಇವರ ಸಹೋದರ.
ಚೇತನ್ ಇನ್ಫ಼ರ್ಮೇಶನ್ ಸೈನ್ಸ್ ಎಂಜಿನಿಯರಿಂಗ್‍ ಪದವಿ ಹೊಂದಿದ್ದಾರೆ.
ವೃತ್ತಿ
ಇವರ ಚೊಚ್ಚಲ ಚಿತ್ರ ೨೦೦೮ರಲ್ಲಿ ತೆರೆಕಂಡ ಪಿಯುಸಿ ಆದರೂ, ಇವರಿಗೆ ಯಶಸ್ಸು ತಂದುಕೊಟ್ಟಂತಹ ಚಿತ್ರ ೨೦೧೦ರಲ್ಲಿ ತೆರೆಕಂಡ ಪ್ರೇಮಿಸಮ್. ಕುಂಭರಾಶಿ ಚಿತ್ರಕ್ಕಾಗಿ ಚೇತನ್ ತಕ್ಕ ದೇಹದಾರ್ಢ್ಯತೆ (eight-pack abs) ಪಡೆಯಲು ಕಠಿಣ ಶ್ರಮವಹಿಸಿ, ಸಾಕಷ್ಟು ಪ್ರಶಂಸೆಗೊಳಗಾದರು.
ಚಲನಚಿತ್ರಗಳ ಪಟ್ಟಿ
ಸಿದ್ದೇಶ್ ನಮ್ ಏರಿಯಾಲಿ ಇನ್ನೊಂದ್‍ದಿನ
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಿತ್ರರಂಗದ ನಟರು
ಕಾಲೆರಾ
ಪ್ರಸರಣ
ಕಾಲೆರಾ ಎಂಬ ರೋಗವು ಎರಡು ರೀತಿಯ ಪ್ರಾಣಿ ಸಂಕುಲದಲ್ಲಿ ಕಾಣಸಿಗುತ್ತದೆ,ಅವು ಚಿಪ್ಪುಮೀನು ಹಾಗೂ ಪ್ಲಾಂಕ್ಟನ್.ಪ್ರಸರಣ ಸಾಮಾನ್ಯವಾಗಿ ನಡೆಯುವುದು ಫೀಕಲ್-ಓರಲ್ ಮಾರ್ಗದ ಮೂಲಕ.ಅಂದರೆ ಇದು ಹರಡುವುದು ಕೊಳೆತ ತಿಂಡಿ ಪದಾರ್ಥಗಳು,ಕೊಳೆತ ನೀರು,ಒಟ್ಟಾರೆ ಹೇಳಬೇಕೆಂದರೆ ನೈರ್ಮಲ್ಯವಿಲ್ಲದ ಸ್ಥಳಗಳಲ್ಲಿ ಹೆಚ್ಚಾಗಿ ಹರಡುತ್ತವೆ.ಅಭಿವೃದ್ಧಿ ಹೊಂದಿರುವಂತಹ ರಾಷ್ಟ್ರಗಳಲ್ಲಿ ಕಾಲೆರಾ ಹೆಚ್ಚಾಗಿ ಅಶುದ್ಧ ಊಟ ಪದಾರ್ಥಗಳ ಮೂಲಕ ಹರಡುತ್ತದೆ.ಇನ್ನೂ ಅಭಿವೃದ್ಧಿ ಹೊಂದದೆ ಇರುವಂತಹ ರಾಷ್ಟ್ರಗಳಲ್ಲಿ ಅಶುದ್ಧ ನೀರಿನ ಮೂಲಕ ಹರಡುತ್ತದೆ.ಸಿಂಪಿ ಹಾಗು ಇತ್ಯಾದಿ ಸಮುದ್ರ ಪ್ರಾಣಿಗಳನ್ನು ಸೇವಿಸುವುದರ ಮೂಲಕವೂ ಈ ರೋಗ ಹರಡುತ್ತದೆ.ಈ ಸಿಂಪಿಗಳು ಸಾಗರದ ಆಳದಲ್ಲಿರುವ ಜೀವರಾಶಿಯನ್ನು ತಿನ್ನುತ್ತವೆ.ವೈಬ್ರಿಯೋ ಕಾಲರೇ ಈ ಸಾಗರದ ಆಳದಲ್ಲಿರುವ ಜೀವರಾಶಿಗಳಲ್ಲಿ ಕಂಡುಬಂದಿದೆ.ಕಾಲೆರಾ ಇಂದ ಬಳಲುತ್ತಿರುವವರಿಗೆ ಮಲ ವಿಸರ್ಜನೆಯನ್ನು ಸರಿಯಾಗಿ ಹೊರಹಾಕಲ್ಪಡದಿದ್ದರೆ ಅಥವ ವಿಲಿನ ಮಾಡದಿದ್ದರೆ ಬೇರೆಯವರಿಗೆ,ಆರೋಗ್ಯವಂತರಿಗೂ ಹರಡುವಂತಹ ಸಾಧ್ಯತೆ ಹೆಚ್ಚು ಇರುತ್ತದೆ.ಸರಿಯಾಗಿ ವಿಲಿನವಾಗದೆ ,ಕುಡಿಯುವ ನೀರಿನ ಜೊತೆ,ಅಂತರ್ಜಲದ ಜೊತೆ ಬೆರೆತು ಅದನ್ನು ಅಶುದ್ಧ ಮಾಡುವ ಸಂದರ್ಭ ಹೆಚ್ಚಿರುತ್ತದೆ.ಸೋಂಕಿತ ನೀರು,ತಿಂಡಿ ಪದಾರ್ಥ,ಊಟ,ಅದರ ಜೊತೆ ಚಿಪ್ಪುಮೀನು ಇತ್ಯಾದಿ ಮೀನುಗಳ ಸೇವನೆಯಿಂದ ಅತಿ ವೇಗವಾಗಿ ಕಾಲೆರಾ ಹರಡುತ್ತದೆ.ಹಾಗು ಇದು ಒಬ್ಬರಿಂದ ಒಬ್ಬರಿಗೆ ಅತಿ ವಿರಳವಾಗಿ ಹರಡುತ್ತದೆ.
ಪ್ರಭಾವ
ಸರಿಸುಮಾರು ಸಾಮಾನ್ಯವಾಗಿ ೧೦೦ ಮಿಲಿಯನ್ ಬ್ಯಾಕ್ಟೀರ್ಯಗಳು ಒಬ್ಬ ಆರೋಗ್ಯಕರ ವಯಸ್ಕನ ದೇಹದೊಳಗೆ ಪ್ರವೇಶಿಸಿದಾಗ ಮಾತ್ರ ಕಾಲೆರಾ ರೋಗ ಆರಂಭವಾಗುತ್ತದೆ.ಈ ಎಣಿಕೆ, ಗ್ಯಾಸ್ಟ್ರಿಕ್ ಆಮ್ಲತೆಯ ಜೊತೆ ಬ್ಯಾಕ್ಟೀರ್ಯಗಳ ಅವಶ್ಯಕತೆ ಕಾಲೆರಾ ರೋಗಕ್ಕೆ ಕಡಿಮೆಯಾಗುತ್ತದೆ.ಮಕ್ಕಳು ಕೂಡ ಇದರ ಪ್ರಭಾವದಿಂದ ಹೊರತಾಗಿಲ್ಲ.೨ರಿಂದ ೪ ವರ್ಷದ ಮಕ್ಕಳಲ್ಲಿ ಈ ಕಾಲೆರಾ ಹೆಚ್ಚಾಗಿ ಕಾಣಬಹುದು.ಕಾಲೆರಾದ ಪ್ರಭಾವವು ವ್ಯಕ್ತಿಯ ರಕ್ತ ಮಾದರಿಯ ಮೇಲು ಅವಲಂಬಿತವಾಗಿರುತ್ತದೆ.'ಓ' ರಕ್ತ ಮಾದರಿಯುಳ್ಳವರು ಕಾಲೆರಾ ರೋಗಕ್ಕೆ ಅತೀ ವೇಗವಾಗಿ ತುತ್ತಾಗುತ್ತಾರೆ.ವ್ಯಕ್ತಿಯಲ್ಲಿ ಅತೀ ಕಡಿಮೆ ನಿರೋಧಕಾ ವ್ಯವಸ್ಥೆ ಇರುವವರು ಉದಾಹರಣೆಗೆ ಏಡ್ಸ್ ಇರುವವರು ಹಾಗೂ ಪೌಷ್ಟಿಕರಹಿತ ಮಕ್ಕಳು ಈ ರೋಗಕ್ಕೆ ತುತ್ತಾಗುವ ಸಾಮಾನ್ಯರು.
ರೋಗನಿರ್ಣಯ
ವೈಬ್ರಿಯೋ ಕಾಲರೇದ ಅಸ್ಥಿತ್ವವನ್ನು ಪರೀಕ್ಷಿಸಲು ಅದ್ದುಕಡ್ಡಿ ಪದ್ಧತಿಯನ್ನು ಉಪಯೋಗಿಸಬಹುದು.ಸಾಂಕ್ರಾಮಿಕ ಸಂದರ್ಭಗಳಲ್ಲಿ ವೈದ್ಯಕೀಯ ರೋಗನಿರ್ಣಯ ಪ್ರಕ್ರಿಯೆ,ರೋಗಿಯ ಇತಿಹಾಸ ಹಾಗೂ ಪರೀಕ್ಷೆಯ ಆಧಾರದ ಮೇಲೆ ನಿರ್ಣಯಿಸಬಹುದು.ಸ್ಟೂಲ್ ಮತ್ತು ಹೀರುಮೆತ್ತೆಯ ಮಾದರಿಯನ್ನು ರೋಗದ ಆರಂಭಿಕ ಹಂತಗಳಲ್ಲಿ ಸಂಗ್ರಹಿಸಲಾಗುತ್ತದೆ,ಪ್ರತಿಜೀವಕ ನೀಡುವ ಮೊದಲು ಈ ಮಾದರಿಗಳನ್ನು ಸಂಗ್ರಹಿಸಲಾಗುತ್ತದೆ.ಇವು ಪ್ರಯೋಗಾಲಯಕ್ಕೆ ಬೇಕಾಗುವ ಅತೀ ಉಪಯುಕ್ತ ಮಾದರಿಗಳು.ಕಾಲೆರಾದ ಸಾಂಕ್ರಾಮಿಕತೆ ಏನಾದರೂ ಕಂಡುಬಂದಲ್ಲಿ,ಇದ್ದಕ್ಕೆ ಅತೀ ಸಾಮಾನ್ಯ ಕಾರಣ ವೈಬ್ರಿಯೋ ಕಾಲರೇ 'ಓ೧',ವೈಬ್ರಿಯೋ ಕಾಲರೇ 'ಓ೧'ನ ಅಸ್ಥಿತ್ವ ಕಾಣದೇ ಇದ್ದಲ್ಲಿ,ವೈಬ್ರಿಯೋ ಕಾಲರೇ 'ಓ೧೩೯'ನ ಅಸ್ಥಿತ್ವಕ್ಕೆ ಪರೀಕ್ಷಿಸಬೇಕು.ಹೇಗಾದರೂ ಈ ಎರಡೂ ರೀತಿಯ ಬ್ಯಾಕ್ಟೀರಿಯಾಗಳು ಕಾಣದೇ ಇದ್ದಲ್ಲಿ,ಸ್ಟೂಲ್ ಮಾದರಿಯನ್ನು ಖಡ್ಡಾಯವಾಗಿ ಉಲ್ಲೇಖಿತ ಪ್ರಯೋಗಾಲಯಕ್ಕೆ ಕಳಿಸತಕ್ಕದ್ದು.ವೈಬ್ರಿಯೋ ಕಾಲರೇ 'ಓ೧೩೯'ನಿಂದ ಸೋಂಕಿತವಾಗಿದಲ್ಲಿ,ಅದನ್ನು ವರದಿ ಮಾಡಿ,ಅದನ್ನು ವೈಬ್ರಿಯೋ ಕಾಲರೇ 'ಓ೧'ಅನ್ನು ನಿರ್ವಹಿಸಿದ ರೀತಿಯಲ್ಲಿ ನಿರ್ವಹಿಸಬೇಕು.
ತಡೆಗಟ್ಟುವಿಕೆ
ಕಾಲೆರಾ ರೋಗವನ್ನು ಪ್ರಸರಣ ಮಾರ್ಗ ಹಲವು ಜಾಗಗಳಲ್ಲೇ ತಡೆಗಟ್ಟಬಹುದು. ಸೋಂಕಿತ ರೋಗಿಯ ತ್ಯಾಜ್ಯ ನೀರಿನ ಮಾದರಿಯ ಹಾಗೂ ಕಲುಷಿತ ವಸ್ತುಗಳ(ಉಡುಪುಗಳು,ಹಾಸಿಗೆ ಇತ್ಯಾದಿ) ಪರಿಯಾದ ವಿಲೇವಾರಿ ಮಾಡತಕ್ಕದ್ದು.ಸೋಂಕಿತ ರೋಗಿಯ ಸಂಪರ್ಕಕ್ಕೆ ಬರುವ ಎಲ್ಲಾ ವಸ್ತುಗಳನ್ನು ಶುದ್ಧೀಕರಿಸಬೇಕು,ಬಿಸಿ ನೀರಿನಲ್ಲಿ,ಕ್ಲೋರಿನ್ ಬ್ಲೀಚಿನ ಜೊತೆ ತೊಳೆಯುವುದರಿಂದ ಕ್ರಿಮಿ ಶುದ್ಧೀಕರಿಸಬಹುದು.ಕಾಲೆರಾ ರೋಗಿಯ ಅಥವ ಅವರ ಬಟ್ಟೆ,ಹಾಸಿಗೆ ಇತ್ಯಾದಿಯನ್ನು ಮುಟ್ಟಿದ ಕೈಗಳನ್ನು ಸ್ವಚ್ಛವಾಗಿ ಕ್ಲೋರಿನ್ಯುಕ್ತ ನೀರು ಅಥವ ಉಪಯುಕ್ತ ಸೂಕ್ಷ್ಮಜೀವಿ ವಿರೋಧಿಯುಕ್ತ ನೀರಿನಲ್ಲಿ ತೊಳೆಯುವುದು ಅತ್ಯವಶ್ಯಕ. ಚರಂಡಿ ನೀರನ್ನು ಜೀವಿರೋಧಿ ರೀತಿಯಾಗಿ,ಕ್ಲೋರಿನ್, ಓಝೋನ್, ನೇರಳಾತೀತ ಕಿರಣಗಳ ಮೂಲಕ ಪರಿಣಾಮಕಾರಿಯಾದ ಚಿಕಿತ್ಸೆಯ ನಂತರ ಇದು ಜಲಮಾರ್ಗಗಳು ಅಥವ ಅಂತರ್ಜಲ ನೀರು ಸರಬರಾಜನ್ನು ಪ್ರವೇಶಿಸಲು ಬಿಡತಕ್ಕದ್ದು.ಈ ರೀತಿಯಾಗಿ ಮಾಡುವುದರಿಂದ ಅಜಾಗರೂಕತೆಯಿಂದ ರೋಗ ಹರಡುವುದನ್ನು ತಡೆಗಟ್ಟಬಹುದು. ಸಾಧ್ಯ ಕಾಲೆರಾ ಮಾಲಿನ್ಯ ಕಾರಣಗಳ ಕುರಿತು ಎಚ್ಚರಿಕೆಯ ಟಪಾಲು ಅಂಚೆ ಹಾಗೂ ನೀರನ್ನು ನಿರ್ಮಲಗೊಳಿಸುವ ರೀತಿಯನ್ನು ಕೂಡ ಸಾಮಾನ್ಯ ಜನರಿಗೆ ಮನವರಿಕೆ ಮಾಡಿಸಬೇಕು. ಕಾಲೆರಾ ರೋಗವು ಕಾಲಿಕ ರೋಗವಾಗಿದ್ದು,ಅನೇಕ ದೇಶಗಳಲ್ಲಿ ಇದು ಹೆಚ್ಚಾಗಿ ಮಳೆ ಋತುವಿನಲ್ಲಿ ಕಾಣಿಸಿಕೊಳುತ್ತದೆ.ಕಣ್ಗಾವಲಿನ ವ್ಯವಸ್ಥೆಯ ಕುರಿತಾಗಿ ಮುನ್ನೆಚರಿಕೆಯನ್ನು ಸಾಮಾನ್ಯ ಜನರಿಗೆ ನೀಡಿ,ಅದನ್ನು ತಡೆಯಲು ಬೇಕಾದ ಮಾರ್ಗಗಳನ್ನು ಸಂಘಟಿಸಲು ಸಹಾಯಮಾಡಬೇಕು. ಡ್ಯೂಕೋರಲ್,ಒಂದು ಮೌಖಿಕ ಲಸಿಕೆಯಾಗಿದ್ದು,ಅದನ್ನು ನೀಡಿದ ನಂತರ ಅದರ ಪರಿಣಾಮಕಾರಿತ್ವವು ಮೊದಲನೇ ವರ್ಷದಲ್ಲಿ ಸರಿಸುಮಾರು ೫೨%ರಷ್ಟು ಇದ್ದು,ಎರಡನೇ ವರ್ಷದಲ್ಲಿ ೬೨%ರಷ್ಟು ಇದ್ದು ,ಇದರಲ್ಲಿ ಕನಿಷ್ಠ ಅಡ್ಡ ಪರಿಣಾಮಗಳನ್ನು ಕಾಣಬಹುದಾಗಿದೆ.
ಉಲ್ಲೇಖನಗಳು
ವರ್ಗ:ಸಾಂಕ್ರಾಮಿಕ ರೋಗಗಳು ವರ್ಗ:ರೋಗಗಳು
ಇಂಫಾಲ್ ಯುದ್ಧ ಸಮಾಧಿ ಭೂಮಿ
thumb
ಲೂಯಿಸ್‌ ಮೌಂಟ್‌‌ಬ್ಯಾಟನ್‌‌‌‌ ಇಂಫಾಲ್ ಮತ್ತು ಕೋಹಿಮಾದಲ್ಲಿ ಹೋರಾಡಲಾದ ಯುದ್ಧವನ್ನು "ಸಂಭಾವ್ಯವಾಗಿ ಇತಿಹಾಸದಲ್ಲಿನ ಮಹಾನ್ ಯುದ್ಧಗಳಲ್ಲಿ ಒಂದು" ಎಂದು ವರ್ಣಿಸಿದನು. ೨೦೧೩ರಲ್ಲಿ, ರಾಷ್ಟ್ರೀಯ ಭೂಸೇನಾ ಸಂಗ್ರಹಾಲಯವು ನಡೆಸಿದ ರಾಷ್ಟ್ರೀಯ ಸಮೀಕ್ಷೆಯನ್ನು ಆಧರಿಸಿ ಕೋಹಿಮಾ ಮತ್ತು ಇಂಫಾಲದ ಯುದ್ಧವನ್ನು ಇತಿಹಾಸದಲ್ಲಿನ ಅತಿ ಮಹಾನ್ ಯುದ್ಧಗಳಲ್ಲಿ ಒಂದು ಎಂದು ಮತದಾನದ ಮೂಲಕ ನಿರ್ಧರಿಸಲಾಯಿತು.
ಗ್ರಂಥಸೂಚಿ
ವರ್ಗ:ಸಮಾಧಿ ಭೂಮಿಗಳು
ತ್ಯೂರಿಹ್ಯೌ ಜಲಪಾತ
ತ್ಯೂರಿಹ್ಯೌ ಜಲಪಾತವು ಭಾರತದ ಮಿಝೋರಂ ರಾಜ್ಯದಲ್ಲಿನ ಸೆರ್ಛಿಪ್ ಜಿಲ್ಲೆಯ ಥೆನ್‍ಜ಼ಾಲ್‍ನ ದಕ್ಷಿಣಕ್ಕೆ ೫ ಕಿಲೋಮೀಟರ್ ದೂರದಲ್ಲಿ ಸ್ಥಿತವಾಗಿದೆ.
ಜಲಪಾತ
ತ್ಯೂರಿಹ್ಯೂ ಜಲಪಾತ ಖಾವ್‍ಥ್ಲಾ ಅಥವಾ ತ್ಯೂರಿಹ್ಯೌ ಜಲಪಾತವು ಮಿಜ಼ೋರಮ್‍ನ ಅತ್ಯಂತ ವೇಗವಾಗಿ ಹರಿಯುವ ನದಿಗಳಲ್ಲಿನ ಎಲ್ಲ ಜಲಪಾತಗಳು ಮತ್ತು ಸೋಪಾನಪಾತಗಳ ಪೈಕಿ ಅತ್ಯಂತ ನಯನಮನೋಹರವಾದ ಜಲಪಾತವಾಗಿದೆ. ಇದು ಥೆನ್‍ಜ಼ಾಲ್ ಹತ್ತಿರ ವಾನ್ವಾ ನದಿಯಲ್ಲಿ ಸ್ಥಿತವಾಗಿದೆ. ಈ ಜಲಪಾತದ ವೈಶಿಷ್ಟ್ಯವೆಂದರೆ ಇದನ್ನು ಹಿಂಬದಿಯಿಂದ ನೋಡಬಹುದು ಏಕೆಂದರೆ ಜಲಪಾತದ ಹಿಂಬದಿಯಲ್ಲಿ ಒಂದು ಗುಹೆಗಳಿವೆ. ಜಲಪಾತವು ಗುಹೆಗಳ ಮೇಲೆ ಕಮಾನಿನಂತೆ ಧುಮುಕುತ್ತದೆ. .
ಆಳ್ವಾಸ್ ವಿರಾಸತ್
thumb|right| ಡಾ. ಎಸ್. ಪಿ. ಬಾಲಸುಬ್ರಮಣ್ಯಂ ಅವರಿಗೆ ವಿರಾಸತ್ ೨೦೧೫ ಪ್ರಶಸ್ತಿ ಕೊಡುತ್ತಿರುವುದು ಆಳ್ವಾಸ್ ವಿರಾಸತ್, ರಾಷ್ಟ್ರೀಯ ಮಟ್ಟದ ಸಾಂಸ್ಕೃತಿಕ ಉತ್ಸವ. ಇದು ಪ್ರತೀವರ್ಷ ಜನವರಿ ತಿಂಗಳಿನಲ್ಲಿ ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ಕೇಂದ್ರ ಮಂಗಳೂರು ಸಮೀಪದ ಮೂಡಬಿದಿರೆಯ ವಿದ್ಯಾಗಿರಿಯಲ್ಲಿ ಯಲ್ಲಿ ಜರಗುತ್ತದೆ. ಮೂರರಿಂದ ಐದು ದಿನಗಳ ಸಾಂಸ್ಕೃತಿಕ ಕಾರ್ಯಕ್ರಮವನ್ನು ಆಳ್ವಾಸ್ ಶಿಕ್ಷಣ ಪ್ರತಿಷ್ಠಾನ ಆಯೋಜಿಸುತ್ತಿದೆ. ೨೦೧೫ರ ಡಿಸೆಂಬರ್ ೨೪ರಿಂದ ೨೭ರವರೆಗೆ ೨೨ನೇಯ ಆಳ್ವಾಸ್ ವಿರಾಸತ್ ಪುತ್ತಿಗೆಯಲ್ಲಿರುವ ಶ್ರೀಮತಿ ವನಜಾಕ್ಷಿ ಕೆ. ಶ್ರೀಪತಿ ಭಟ್ ವೇದಿಕೆಯಲ್ಲಿ ನಡೆಯಿತು.
ತ್ಯೂರಿಹ್ಯೌ ಜಲಪಾತ
ಉಲ್ಲೇಖಗಳು
ವರ್ಗ:ಮಿಝೋರಂ ವರ್ಗ:ಜಲಪಾತಗಳು
ಆಳ್ವಾಸ್ ವಿರಾಸತ್
ಇತಿಹಾಸ
ವಿರಾಸತ್ ಎಂದರೆ ‘ಪಾರಂಪರಿಕ ಮೌಲ್ಯ’ ಎಂದರ್ಥ. ಇದು ಸ್ಟಿಕ್‍ಮೆಕೆ ಪ್ರಣೀತ ಕಾರ್ಯಕ್ರಮ. ಸ್ಟಿಕ್‍ಮೆಕೆ ಭಾರತೀಯ ಕಲಾಪ್ರಕಾರಗಳನ್ನು ವಿದ್ಯಾರ್ಥಿಗಳಿಗೆ ಶಾಸ್ತ್ರೀಯವಾಗಿ ಹಂಚುವ ಕಲಾವೇದಿಕೆ. ಆಳ್ವಾಸ್ ಶೈಕ್ಷಣಿಕ ಚಟುವಟಿಕೆ ಪ್ರಾರಂಭವಾಗುವುದಕ್ಕಿಂತ ಮೊದಲು ಮೂಡುಬಿದಿರೆಯ ಜನತೆಗಾಗಿ ತಂದ ಕಾರ್ಯಕ್ರಮ. ಕ್ರಮೇಣ ಸ್ವಂತ ಅಸ್ತಿತ್ವ ಪಡೆದು ಆಳ್ವಾಸ್ ವಿರಾಸತ್ ಎಂದು ರೂಪಾಂತರಗೊಂಡು, ಶಾಸ್ತ್ರೀಯ ನೃತ್ಯ-ಸಂಗೀತ ಕಾಯ‍ಕ್ರಮಗಳನ್ನು ವಿದ್ಯಾರ್ಥಿಗಳಿಗೆ ಹಾಗೂ ಸಾರ್ವಜನಿಕರಿಗಾಗಿ ಅಯೋಜಿಸಲಾಗುತ್ತಿದೆ. ಕಾರ್ಯಕ್ರಮದ ಮೊದಲ ದಿನ ಸಣ್ಣ ಸಭಾ ಕಾರ್ಯಕ್ರಮವಿರುತ್ತದೆ ಹಾಗೂ ಪ್ರತಿ ದಿನ ಕಲಾವಿದರ ಸ್ವಾಗತ-ಧನ್ಯವಾದಗಳನ್ನು ಹೊರತು ಪಡಿಸಿ ಯಾವುದೇ ಸಭಾ ಕಾಯ‍ಕ್ರಮಗಳು ಇರುವುದಿಲ್ಲ. ಗಣ್ಯ ವ್ಯಕ್ತಿಗಳಿಂದ ದೀಪ ಪ್ರಜ್ವಲನದ ಮೂಲಕ ಪ್ರಾರಂಭವಾಗುವ ಪ್ರತಿ ದಿನದ ಕಾರ್ಯಕ್ರಮಗಳು ದಿನದಲ್ಲಿ ಎರಡು ಅವಧಿಗಳಾಗಿ ವಿಂಗಡಿಸಿ ಮೊದಲ ಅವಧಿ ಶಾಸ್ತ್ರೀಯ-ಜಾನಪದ ಸಂಗೀತಕ್ಕೆ, ಎರಡನೇ ಅವಧಿ ಶಾಸ್ತ್ರೀಯ-ಜಾನಪದ ನೃತ್ಯಕ್ಕೂ ಮೀಸಲು. ದಿನವೊಂದಕ್ಕೆ ೩೦,೦೦೦ಕ್ಕಿಂತಲೂ ಹೆಚ್ಚು ಪ್ರೇಕ್ಷಕರು ಸೇರುವ ಆಳ್ವಾಸ್ ವಿರಾಸತ್ ಒಂದುವಾರಗಳ ಕಾಲ ನಡೆಯುವ ಬೃಹತ್ ಸಾಂಸ್ಕೃತಿಕ ಉತ್ಸವ. ವಿದೇಶಗಳ ಕಲಾಸಕ್ತರು ಕೂಡ ಆಳ್ವಾಸ್ ವಿರಾಸತ್ ಕಾರ್ಯಕ್ರಮಗಳಲ್ಲಿ ಭಾಗಿಗಳಾಗುತ್ತಿದ್ದಾರೆ. ದೇಶ-ವಿದೇಶಗಳ ಪ್ರತಿಭಾನ್ವಿತ ಕಲಾತಂಡಗಳು ಈ ವೇದಿಕೆಯಲ್ಲಿ ಪ್ರದರ್ಶನ ನೀಡುತ್ತಾರೆ. ಮುಸ್ಸಂಜೆ ಪ್ರಾರಂಭಗೊಂಡು ನಾಲ್ಕು ಗಂಟೆಗಳ ಕಾಲ ನಡೆಯುತ್ತದೆ. ಅಂತರಾಷ್ಟ್ರೀಯ ಖ್ಯಾತಿಯ ಕಲಾವಿದರೊಬ್ಬರು ೧,೦೦,೦೦೦ ಮೊತ್ತದ ಆಳ್ವಾಸ್ ವಿರಾಸತ್ ಪ್ರಶಸ್ತಿಗೆ ಪ್ರತಿವರ್ಷವೂ ಭಾಜನರಾಗುತ್ತಾರೆ. ಪದ್ಮಭೂಷಣ ಸೋನಾಲ್ ಮಾನ್‍ಸಿಂಗ್, ಪದ್ಮಶ್ರೀ ಝಕೀರ್ ಹುಸೇನ್, ಪಂಡಿತ್ ಹರಿಪ್ರಸಾದ್ ಚೌರಾಸಿಯ, ಪದ್ಮಶ್ರೀ ಕದ್ರಿ ಗೋಪಾಲನಾಥ್, ಪದ್ಮವಿಭೂಷಣ ಬಾಲಮುರಳೀಕೃಷ್ಣ, ಪದ್ಮಭೂಷಣ ಕೆ.ಜೆ.ಜೇಸುದಾಸ್, ಪದ್ಮಶ್ರೀ ಅಜೋರ್ಯ ಚಕ್ರವರ್ತಿ, ಪದ್ಮಭೂಷಣ ಡಾ.ಪದ್ಮಾಸುಬ್ರಹ್ಮಣ್ಯಂ, ಪದ್ಮಶ್ರೀ ಪದ್ಮಭೂಷಣ ಡಾ.ತೀಜನ್ ಬಾೈ, ಪದ್ಮವಿಭೂಷಣ ಉಸ್ತಾದ್ ಅಮ್ಜದ್ ಆಲಿಖಾನ್, ಪದ್ಮಶ್ರೀ ಡಾ.ಎಸ್.ಪಿ.ಬಾಲಸುಬ್ರಹ್ಮಣ್ಯಂ ಈ ಪ್ರಶಸ್ತಿಗೆ ಭಾಜನರಾಗಿದ್ದಾರೆ. ಇದೇ ಸಂದರ್ಭದಲ್ಲಿ ‘ಆಳ್ವಾಸ್ ವರ್ಣವಿರಾಸತ್ ‘ ಎಂಬ ಚಿತ್ರಕಲೆ-ಶಿಲ್ಪಕಲೆಗಳ ರಚನೆ-ಪ್ರದರ್ಶನಗಳ ಶಿಬಿರವನ್ನು ಏರ್ಪಡಿಸಲಾಗುತ್ತಿದೆ. ವೃತ್ತಿ ಕಲಾವಿದರಿಂದ ತೊಡಗಿ ರಾಷ್ಟ್ರೀಯ ಅಂತರಾಷ್ಟ್ರೀಯ ಖ್ಯಾತಿಯ ಕಲಾವಿದರು ಈ ಶಿಬಿರಗಳಲ್ಲಿ ಪಾಲ್ಗೊಂಡು ತಮ್ಮ ಕೈಚಳಕ, ಪ್ರತಿಭೆಗಳನ್ನು ಅನಾವರಣ ಮಾಡುತ್ತಿದ್ದಾರೆ. ಇಲ್ಲಿಯೂ ಶ್ರೇಷ್ಠ ಕಲಾವಿದರೊಬ್ಬರನ್ನು ೨೫,೦೦೦ ನಗದಿನೊಂದಿಗೆ ಆಳ್ವಾಸ್ ವರ್ಣವಿರಾಸತ್ ಪ್ರಶಸ್ತಿ ನೀಡಿ ಗೌರವಿಸಲಾಗುತ್ತಿದೆ.
ತಂತಿವಾದ್ಯ
thumb|ಹಲವಾರು ತಂತಿವಾದ್ಯಗಳು
ತಂತಿವಾದ್ಯಗಳು ಸಂಗೀತಗಾರನು ಯಾವುದೋ ರೀತಿಯಲ್ಲಿ ತಂತಿಗಳನ್ನು ನುಡಿಸಿದಾಗ ಅಥವಾ ಬಾಜಿಸಿದಾಗ, ಕಂಪಿಸುವ ತಂತಿಗಳಿಂದ ಶಬ್ದವನ್ನು ಉತ್ಪತ್ತಿಮಾಡುವ ಸಂಗೀತ ವಾದ್ಯಗಳು.
ಸಂಗೀತಗಾರರು ತಂತಿಗಳನ್ನು ತಮ್ಮ ಬೆರಳುಗಳು ಅಥವಾ ಮೀಟು ದಂತದಿಂದ ಮೀಟುವ ಮೂಲಕ ಕೆಲವು ತಂತಿವಾದ್ಯಗಳನ್ನು ನುಡಿಸುತ್ತಾರೆ, ಮತ್ತು ಇತರ ತಂತಿವಾದ್ಯಗಳನ್ನು ತಂತಿಗಳನ್ನು ಒಂದು ಹಗುರವಾದ ಕಟ್ಟಿಗೆಯ ಸುತ್ತಿಗೆಯಿಂದ ಹೊಡೆದು ಅಥವಾ ತಂತಿಗಳನ್ನು ಕಮಾನಿನಿಂದ ಉಜ್ಜಿ ನುಡಿಸುತ್ತಾರೆ. ಹಾರ್ಪ್ಸಿಕಾರ್ಡ್‌ನಂತಹ ಕೆಲವು ಕೀಲಿಮಣೆ ವಾದ್ಯಗಳಲ್ಲಿ, ಸಂಗೀತಗಾರನು ಒಂದು ಕೀಲಿಯನ್ನು ಒತ್ತಿದಾಗ ಅದು ತಂತಿಯನ್ನು ಮೀಟುತ್ತದೆ.
ಕಮಾನುಳ್ಳ ವಾದ್ಯಗಳಲ್ಲಿ, ನುಡಿಸುವವನು ತಂತಿಗಳನ್ನು ಜವಿಯ ಕಮಾನಿನಿಂದ ಉಜ್ಜುತ್ತಾನೆ, ಇದರಿಂದ ಅವು ಕಂಪಿಸುತ್ತವೆ. ಹರ್ಡಿ-ಗರ್ಡಿ ವಾದ್ಯದಲ್ಲಿ, ಸಂಗೀತಗಾರನು ಒಂದು ಯಾಂತ್ರಿಕ ಚಕ್ರವನ್ನು ನಡೆಸಿದಾಗ ಅದು ತಂತಿಗಳನ್ನು ಉಜ್ಜುತ್ತದೆ.
ತಂತಿವಾದ್ಯಗಳ ಕೆಲವು ಉದಾಹರಣೆಗಳೆಂದರೆ ಪಿಟೀಲು, ವಿಯೋಲ, ಚೆಲೋ, ಡಬಲ್ ಬಾಸ್, ಫ಼ಿಡಲ್, ಗಿಟಾರ್, ಸಿತಾರ್, ಮ್ಯಾಂಡೊಲಿನ್, ಹಾರ್ಪ್, ರಿಬಾಬ್, ಬ್ಯಾಂಜೊ, ಯೂಕಲೇಲಿ, ಬೊಜ಼ೂಕಿ ಇತ್ಯಾದಿ.
ಬಾಹ್ಯ ಕೊಂಡಿಗಳು
ವರ್ಗ:ಸಂಗೀತ ವಾದ್ಯಗಳು
ವರ್ಜಿನ್ ಅಟ್ಲಾಂಟಿಕ್
ವರ್ಜಿನ್ ಅಟ್ಲಾಂಟಿಕ್ ಏರ್ಬಸ್ ಮತ್ತು ಬೋಯಿಂಗ್ ಅಗಲ-ಶರೀರದ ವಿಮಾನಗಳ ಮಿಶ್ರ ಫ್ಲೀಟ್ಗಳನ್ನು ಉತ್ತರ ಅಮೆರಿಕಾ, ಕೆರಿಬಿಯನ್ ದ್ವೀಪಗಳು, ಆಫ್ರಿಕಾ, ಮಧ್ಯಪ್ರಾಚ್ಯ ಮತ್ತು ಏಷ್ಯಾದ ಸ್ಥಳಗಳಿಗೆ ಕಾರ್ಯನಿರ್ವಹಿಸಲು ಬಳಸುತ್ತದೆ ಮತ್ತು ಅದರ ಮುಖ್ಯ ಬಸೆಗಳಾದ ಲಂಡನ್ ಹೀಥ್ರೂ ಮತ್ತು ಲಂಡನ್ ಗ್ಯಾಟ್ವಿಕ್ ಮತ್ತು ಮ್ಯಾಂಚೆಸ್ಟರ್ ನಲ್ಲಿ ತನ್ನ ದ್ವಿತೀಯ ಬೇಸ್ ಅನ್ನು ಹೊಂದಿದ್ದು ಇಲ್ಲಿಂದ ಕಾರ್ಯನಿರ್ವಹಿಸುತ್ತದೆ. ಬೆಲ್ಫಾಸ್ಟ್ ನಿಂದ ಗ್ಲ್ಯಾಸ್ಗೋ ಗಳಿಂದಲೂ ವಿಮಾನಯಾನ ಕಾಲೋಚಿತ ವಿಮಾನಗಳನ್ನು ನಿರ್ವಹಿಸುತ್ತದೆ.
2012 ರಲ್ಲಿ, ವರ್ಜಿನ್ ಅಟ್ಲಾಂಟಿಕ್ 5.4 ಮಿಲಿಯನ್ ಪ್ರವಾಸಿಗರನ್ನು ಸಾಗಿಸಿತು. ಇದು ಪ್ರಯಾಣಿಕರ ಗಾತ್ರಕ್ಕೆ ಸಂಬಂಧಿಸಿದಂತೆ ಏಳನೇ ದೊಡ್ಡ ಯುಕೆ ವಿಮಾನಯಾನವನ್ನಾಗಿ ಮಾಡಿತು. 31 ಡಿಸೆಂಬರ್ 2013 ವರ್ಷಕ್ಕೆ, ಇದು £ 51 ಮಿಲಿಯನ್ ಗುಂಪು ಪೂರ್ವ ತೆರಿಗೆ ನಷ್ಟ (ಸುಮಾರು US $ 87 ಮಿಲಿಯನ್) ವರದಿ ಮಾಡಿತು, ಆದರೆ, 31 ಡಿಸೆಂಬರ್ 2014 ವರ್ಷಕ್ಕೆ ವಿಮಾನಯಾನ ಪೂರ್ವ ತೆರಿಗೆ ಗೆ £14.4 ದಶಲಕ್ಷ ಲಾಭ ವರದಿ ಮಾಡಿತು. ವರ್ಜಿನ್ ಅಟ್ಲಾಂಟಿಕ್ ನಾಗರಿಕ ವಿಮಾನಯಾನ ಪ್ರಾಧಿಕಾರ (CAA)ಹೊಂದಿದ್ದು, ಏ ವರ್ಗದ ಪ್ರಯಾಣಿಕರ ಒಂದು ಆಪರೇಟಿಂಗ್ ಲೈಸನ್ಸ್, ಸರಕು ಮತ್ತು ಮೇಲ್ ಸಾಗಿಸಲು, ವಿಮಾನಗಳಲ್ಲಿ 20 ಅಥವಾ ಹೆಚ್ಚು ಸ್ಥಾನಗಳನ್ನು ಹೊಂದುವ ಅವಕಾಶವನ್ನು ಹೊಂದಿದೆ.
ಇತಿಹಾಸ
ರಾಂಡೋಲ್ಫ್ ಫೀಲ್ಡ್ಸ್, ಅಮೆರಿಕಾದಲ್ಲಿ ಜನಿಸಿದ ವಕೀಲ, ಮತ್ತು ಅಲನ್ ಹೆಲ್ಲರಿ, ಲೇಕರ್ ಏರ್ವೇಸ್ನ ಮಾಜಿ ಮುಖ್ಯ ಪೈಲಟ್, ಲೇಕರ್ ಏರ್ವೇಸ್ಗೆ ಒಂದು ಉತ್ತರಾಧಿಕಾರಿ ಸಂಸ್ಥೆಯಾಗಿ ಬ್ರಿಟಿಷ್ ಅಟ್ಲಾಂಟಿಕ್ ಏರ್ವೇಸ್ ಸ್ಥಾಪಿಸಲಾಯಿತು. ಫೀಲ್ಡ್ಸ್, ಜೂನ್ 1982, ಫಾಕ್ಲೆಂಡ್ ಯುದ್ಧ ಮುಗಿಸಿದ ಲಂಡನ್ ಮತ್ತು ಫಾಕ್ಲ್ಯಾಂಡ್ ದ್ವೀಪಗಳು ನಡುವೆ ಕಾರ್ಯನಿರ್ವಹಿಸುವ ಸಲುವಾಗಿ ಏರ್ಲೈನ್ ಸಂಸ್ಥೆ ಆರಂಭಿಸಿದರು. ಫೀಲ್ಡ್ಸ್ ಗೆ ಅಗತ್ಯವಿದ್ದ ಪರಿಣತಿಗಾಗಿ, ಮತ್ತು ಫಾಕ್ಲೆಂಡ್ಸ್ಗೆ ಒಂದು ಸಾಮಾನ್ಯ ವಾಣಿಜ್ಯ ವಿಮಾನಯಾನ ಸೇವೆಯನ್ನು ಸ್ಥಾಪಿಸುವ ಬಗ್ಗೆ ಆಲೋಚನೆ ಮಾದುತ್ತಿದ್ದ ಅಲ್ಯಾನ್ ಹೆಲ್ಲರಿ ಅವರನ್ನು ಸಂಪರ್ಕಿಸಿದರು. ಹೆಲ್ಲರಿ ಲೇಕರ್ ಏರ್ವೇಸ್ ಕುಸಿತದಿಂದಾಗಿ ಕೆಲಸದ ಸಹೋದ್ಯೋಗಿಗಳೊಂದಿಗೆ ಸಂಪರ್ಕದಲ್ಲಿದ್ದರು, ಮತ್ತು ಅವರು ಒಂದು ಯೋಜನೆಯನ್ನು ಕಲ್ಪನೆ ಮಾಡಿಕೊಂಡಿದ್ದರು.
ಆದಾಗ್ಯೂ, ಪೋರ್ಟ್ ಸ್ಟಾನ್ಲಿ ವಿಮಾನ ನಿಲ್ದಾಣದಲ್ಲಿ ಸಣ್ಣ ರನ್ವೇ ಇದ್ದ ಕಾರಣ ಮತ್ತು ಅದನ್ನು ಸುಧಾರಿಸಲು ಸಮಯ ತೆಗೆದುಕೊಳ್ಳಬಹುದಾದರಿಂದ ಯೋಜನೆ ಕಾರ್ಯಸಾಧ್ಯವಾಗಲಿಲ್ಲ, ಆದ್ದರಿಂದ ಫಾಕ್ಲೆಂಡ್ಸ್ ಸೇವೆಯ ಕಲ್ಪನೆಯನ್ನು ಕೈಬಿಡಲಾಯಿತು. ಬದಲಿಗೆ, ಹೆಲ್ಲರಿ ಮತ್ತು ಫೀಲ್ಡ್ಸ್ ನ್ಯೂಯಾರ್ಕ್ ನಗರದಲ್ಲಿ ಜಾನ್ ಎಫ್.ಕೆನೆಡಿ ಅಂತರರಾಷ್ಟ್ರೀಯ ವಿಮಾನ ಗ್ಯಾಟ್ವಿಕ್ ವಿಮಾನ ನಿಲ್ದಾಣ ಪರವಾನಗಿ ಪಡೆಯಲು ಪ್ರಯತ್ನಿಸಿದರು. ಮೇ 1983 ರಲ್ಲಿ ಮೂರು ದಿನ ವಿಚಾರಣೆ ನಂತರ ಬ್ರಿಟಿಷ್ ಏರ್ವೇಸ್, ಬ್ರಿಟಿಷ್ ಕ್ಯಾಲೆಡೋನಿಯನ್ ಅಪ್ಲಿಕೇಶನ್ ಅನ್ನು ನಿರಾಕರಿಸಿತು ಮತ್ತು ಬಿ ಏ ಏ ಕೂಡ ಆಕ್ಷೇಪಿಸಿದರು.
ಹೆಲ್ಲರಿ ಮತ್ತುಫೀಲ್ಡ್ಸ್ ನಂತರ 380 ಆಸನಗಳುಳ್ಳ ಮೆಕ್ಡೊನೆಲ್ ಡೊಗ್ಲಾಸ್ DC-10 ಬಳಸಿಕೊಂಡು, ಗ್ಯಾಟ್ವಿಕ್ ಮತ್ತು ನೆವಾರ್ಕ್ ನಡುವೆ ಪರವಾನಗಿ ಅರ್ಜಿ ಸಲ್ಲಿಸಿದರು. ಆದರೆ,ನೆವಾರ್ಕ್ ನ ಪೀಪಲ್ ಎಕ್ಸ್ಪ್ರೆಸ್, "ಶಕ್ತಿಯುಳ್ಳ, ಅಲಂಕಾರಗಳಿಲ್ಲದ" ರಿಯಾಯಿತಿ ಏರ್ಲೈನ್ ನೇರ ಸ್ಪರ್ಧೆ ನಿರೀಕ್ಷೆಯೊಂದಿಗೆ ಎದುರಿಸಿದ ಅವರು ಮುಂದುವರಿಯುವುದಕ್ಕೆ ಮುಂಚಿತವಾಗಿ ಹೆಚ್ಚಿನ ಹಣಕಾಸಿನ ಭದ್ರತೆಗೆ ನಿರ್ಧರಿಸಿದರು. ಫೀಲ್ಡ್ಸ್ ಅವರು ಲಂಡನ್ನ ಒಂದು ಕೂಟದಲ್ಲಿ ರಿಚರ್ಡ್ ಬ್ರಾನ್ಸನ್ ಅವರನ್ನು ಭೇಟಿಯಾಗಿ ಅವರಿಗೆ ವ್ಯವಹಾರ ಪಾಲುದಾರಿಕೆಯ ಆಹ್ವಾಹನೆ ನೀಡಿದರು. ಸುದೀರ್ಘ ಮತ್ತು ಪರೀಕ್ಷೆಗಳ ಮಾತುಕತೆಗಳ ನಂತರ, ಫೀಲ್ಡ್ಸ್ ಏರ್ಲೈನ್ (ಮರುನಾಮಕರಣ ವರ್ಜಿನ್ ಅಟ್ಲಾಂಟಿಕ್) 25% ಕಡಿಮೆ ಪಾಲನ್ನು ಒಪ್ಪಿಕೊಂಡರು ಹಾಗೂ ಅದರ ಮೊದಲ ಅಧ್ಯಕ್ಷರಾದರು. ಕಾರ್ಯಾಚರಣೆಗಳ ಮೇಲೆ ವಿವಾದಗಳ ನಂತರ, ಫೀಲ್ಡ್ಸ್ ವರ್ಜಿನ್ ಮೊದಲ ಲಾಭಾಂಶ ಮತ್ತಷ್ಟು ಪಾವತಿ £ 1 ಮಿಲಿಯನ್ ಆರಂಭಿಕ ಮೊತ್ತ ಕೊಂಡುಕೊಳ್ಳಲು ಒಪ್ಪಿಕೊಂಡರು. ಒಂದು ಹೈಕೋರ್ಟ್ ಆಕ್ಷನ್ ಪರಿಣಾಮವಾಗಿ, ಈ ಹೆಚ್ಚುವರಿ ಪಾವತಿ 1997 ರಲ್ಲಿ ಫೀಲ್ಡ್ಸ್ 'ಸಾವಿಗೆ ಕೆಲವೇ ದಿನ ಮುಂಚಿತವಾಗಿ ಪಡೆದರು".
ಉಲ್ಲೇಖಗಳು
ವರ್ಗ:ವಿಮಾನಯಾನ ಕಂಪನಿಗಳು
ಚತುರ್ಮುಖ ಬಸದಿ, ಕಾರ್ಕಳ
ಕಾರ್ಕಳದಲ್ಲಿರುವ ಪುರಾತನ ಸ್ಮಾರಕಗಳಲ್ಲಿ ಚರ್ತುರ್ಮುಖ ಬಸದಿಯೂ ಒಂದು. ಜೈನ ಸಾಂತರ ಅರಸುವಂಶದ ಪಾಂಡ್ಯದೇವ ಮತ್ತು ಇಮ್ಮಡಿ ಭೈರವರಾಯರ ಆಡಳಿತದ ಅವಧಿಯಲ್ಲಿ ಈ ಜೈನ ಬಸದಿ ಕಟ್ಟಲ್ಪಟ್ಟಿತು. ಸಂಪೂರ್ಣಾವಾಗಿ ಕಲ್ಲಿನಿಂದ ಕಟ್ಟಿರುವುದು ಈ ಬಸದಿಯ ವಿಶೇಷತೆಯಾಗಿದೆ. ಚತುರ್ಮುಖ ಬಸದಿ ಕಾರ್ಕಳದ ೧೬ ನೇ ಶತಮಾನದ ಜೈನ ದೇವಾಲಯವಾಗಿದ್ದು, ಭತ್ತದ ಗದ್ದೆಗಳ ಮಧ್ಯದಲ್ಲಿ ಎತ್ತರದ ಮೈದಾನದಲ್ಲಿದೆ. ಕಾರ್ಕಳ ಕರಾವಳಿ ಕರ್ನಾಟಕದ ಉಡುಪಿ ಜಿಲ್ಲೆಯ ಒಂದು ತಾಲ್ಲೂಕು ಪ್ರಧಾನ ಕಚೇರಿ ಮತ್ತು ಪಟ್ಟಣವಾಗಿದೆ. 250px|thumb|left
ಕಾರ್ಕಳ
ಕಾರ್ಕಳವು ಜೈನಕಾಶಿ ಎಂದೇ ಖ್ಯಾತಿ ಪಡೆದಿದ್ದು ಇಲ್ಲಿ ಜೈನಧರ್ಮೀಯರು ಸಾಕಷ್ಟು ಸಂಖ್ಯೆಯಲ್ಲಿದ್ದಾರೆ. ಸುಮಾರು ೧೮ ಜೈನ ಬಸದಿಗಳು ಕಾರ್ಕಳದಲ್ಲಿವೆ. ಅವುಗಳಲ್ಲಿ ಚತುರ್ಮುಖ ಬಸದಿಯು ತನ್ನ ವಾಸ್ತುಶಿಲ್ಪದ ಹಿರಿಮೆಯಿಂದಾಗಿ ಪ್ರಸಿದ್ಧಿ ಪಡೆದಿದೆ. ಕಾರ್ಕಳ ತಾಲೂಕಿನಲ್ಲಿ ಹಿಂದೂ-ಕ್ರೈಸ್ತ-ಮುಸಲ್ಮಾನ-ಜೈನ ಧರ್ಮಗಳು ಪಾಲಿಸಲ್ಪಡುತ್ತವೆ. ಕಾರ್ಕಳದ ಅನಂತಪದ್ಮನಾಭ ದೇವಸ್ಥಾನ, ಪಡುತಿರುಪತಿ ಎಂದೇ ಖ್ಯಾತವಾದ ವೆಂಕಟರಮಣ ದೇವಳ ಕಾರ್ಕಳ ಪೇಟೆಯ ಹಿಂದೂ ಧಾರ್ಮಿಕ ಕೇಂದ್ರಗಳಲ್ಲಿ ಪ್ರಮುಖವಾದವು. ಕಾರ್ಕಳದ ಅತ್ತೂರಿನ ಚರ್ಚ್(ಇಗರ್ಜಿ) ಸುತ್ತಮುತ್ತಲಿನ ಜಿಲ್ಲೆಗಳಲ್ಲಿಯೇ ಕ್ರೈಸ್ತರಲ್ಲಿ ಪ್ರಸಿದ್ಧ ಧಾರ್ಮಿಕ ಕೇಂದ್ರವಾಗಿದೆ.
ವಾಸ್ತುಶಿಲ್ಪ
ಬಸದಿಯ ವಾಸ್ತುಶಿಲ್ಪವು ವಿಜಯನಗರ ಶೈಲಿಯನ್ನು ಹೋಲುತ್ತದೆ. ಬಸದಿಯು ಒಂದು ಗರ್ಭಗೃಹವನ್ನು ಹೊಂದಿದ್ದು, ಈ ಗರ್ಭಗೃಹವನ್ನು ನಾಲ್ಕು ದಿಕ್ಕುಗಳಿಂದಲೂ ಪ್ರವೇಶಿಸಲು, ನಾಲ್ಕು ದ್ವಾರಗಳನ್ನು ನಿರ್ಮಿಸಲಾಗಿದೆ. ಗರ್ಭಗೃಹದಲ್ಲಿ ನಾಲ್ಕು ದಿಕ್ಕುಗಳಲ್ಲಿ ಕಾಯೋತ್ಸರ್ಗ ಭಂಗಿಯಲ್ಲಿರುವ ಅರನಾಥ, ಮಲ್ಲಿನಾಥ ಮತ್ತು ಮುನಿಸುವೃತ ತೀರ್ಥಂಕರರ ಕರಿಕಲ್ಲಿನ ಮೂರ್ತಿಗಳನ್ನೂ ಹಾಗೂ ಪ್ರವೇಶದ ದಿಕ್ಕಿನಲ್ಲಿ ಪದ್ಮಾವತಿ ದೇವಿಯ ವಿಗ್ರಹವನ್ನು ಹೊಂದಿದೆ. ಈ ಬಸದಿಯಲ್ಲಿ ಒಳಗಡೆ ಹಾಗೂ ಹೊರಗಡೆ ಒಟ್ಟು ೧೦೮ ಕಂಬಗಳಿದ್ದು, ಪ್ರವೇಶ ದ್ವಾರದ ನಾಲ್ಕು ಬದಿಗಳಲ್ಲೂ ಶಿಲೆಯ ಕಂಬಗಳನ್ನು ಕಾಣಬಹುದು. ಈ ಕಂಬಗಳು ಸರಾಸರಿ ೧೮ ಅಡಿ ಎತ್ತರವಾಗಿವೆ. ಇತರ ಪುರಾತನ ದೇವಸ್ಥಾನಗಳಲ್ಲಿ ಕಾಣಸಿಗುವಂತೆ ಇಲ್ಲಿಯೂ ಕಂಬಗಳ ಮೇಲೆ ಶಿಲಾಕೃತಿ ಹಾಗೂ ಶಾಸನಗಳ ಕೆತ್ತನೆಗಳನ್ನು ಕಾಣಬಹುದು. ಕೆತ್ತನೆಗಳ ವಿಚಾರದಲ್ಲಿ ಚರ್ತುರ್ಮುಖ ಬಸದಿಯು ಸಾಧಾರಣವಾಗಿದ್ದರೂ, ಶಿಲಾ ವಾಸ್ತುಶಿಲ್ಪಕ್ಕೆ ಪ್ರಸಿದ್ಧವಾಗಿದೆ. ಇಲ್ಲಿನ ಪ್ರತಿಯೊಂದು ಕಂಬವೂ ಏಕಶಿಲಾ ಆಕೃತಿಗಳಾಗಿವೆ. ಚರ್ತುರ್ಮುಖ ಬಸದಿಯ ಚಾವಣಿಯ ಒಳಮೈ ಗ್ರೆನೈಟ್ ಕಲ್ಲಿನಿಂದ ನಿರ್ಮಿಸಲ್ಪಟ್ಟಿದೆ. ಬಸದಿಗೆ ಹೋಗುವ ದಾರಿ ೫೮ ಮೆಟ್ಟಿಲುಗಳನ್ನು ಹೊಂದಿದೆ. ಬಸದಿಯ ಗೋಡೆಗಳಲ್ಲಿ ದೇವತೆಗಳ ಕೆತ್ತನೆಗಳು ಮತ್ತು ಕಲ್ಲಿನ ಮುಚ್ಚಿಗೆಯಲ್ಲಿ ಚಿತ್ತಾರಗಳಿವೆ. 250px|thumb|right
ಇತಿಹಾಸ
ಚತುರ್ಮುಖ ಬಸದಿಯ ನಿರ್ಮಾಣ ೧೪೩೨ನೇ ಇಸವಿಯಲ್ಲಿ, ಸಾಂತರ ಅರಸುಮನೆತನಕ್ಕೆ ಸೇರಿದ ವೀರ ಪಾಂಡ್ಯದೇವನ ಆಡಳಿತದಡಿ ಪ್ರಾರಂಭವಾಗಿ, ೧೫೮೬ರಲ್ಲಿ ಇಮ್ಮಡಿ ಭೈರವ ರಾಜನ ಆಡಳಿತದಡಿ ಪೂರ್ಣಗೊಂಡಿತು. ಕಾರ್ಕಳದ ಬಾಹುಬಲಿಯ ಏಕಶಿಲಾ ಮೂರ್ತಿಗೆ ಎದುರುಗೊಂಡು ಈ ಬಸದಿಯನ್ನು ನಿರ್ಮಿಸಲಾಗಿದೆ. ಬಸದಿಯಲ್ಲಿನ ಶಿಲಾಶಾಸನದಲ್ಲಿ ಬರೆದಿರುವಂತೆ, ಈ ಬಸದಿಯನ್ನು ತ್ರಿಭುವನ ತಿಲಕ ಚೂಡಾಮಣಿ ಬಸದಿ ಎಂದೂ ರತ್ನತ್ರಯ ಧಾಮ ಎಂದೂ ಕರೆಯಲಾಗುತ್ತದೆ
ಭಾರತದ ಪುರಾತತ್ವ ಇಲಾಖೆಯು ದೇಶದ ಅತೀ ಪುರಾತನ ಹಾಗೂ ಸಂರಕ್ಷಿತ ಸ್ಮಾರಕಗಳಲ್ಲಿ ಚರ್ತುರ್ಮುಖ ಬಸದಿಯೂ ಒಂದು ಎಂದು ಗುರುತಿಸಿದೆ.
ಮಾರ್ಗಸೂಚಿ
200px|thumb|left
ಚತುರ್ಮುಖ ಬಸದಿ ಎಲ್ಲಾ ದಿನಗಳಲ್ಲಿ ಬೆಳಿಗ್ಗೆ ೧೦ ರಿಂದ ಮಧ್ಯಾಹ್ನ ೨ ರವರೆಗೆ ಮತ್ತು ಸಂಜೆ ೪ ರಿಂದ ೫.೩೦ ರವರೆಗೆ ತೆರೆದಿರುತ್ತದೆ. ಕಾರ್ಕಳ ತಾಲೂಕು ಮಂಗಳೂರು ಮಹಾನಗರದಿಂದ ೫೨ ಕಿಲೋಮೀಟರ್ ದೂರದಲ್ಲಿದ್ದು, ಉಡುಪಿಯಿಂದ ೩೮ ಕಿಲೋಮೀಟರ್ ದೂರದಲ್ಲಿದೆ. ಉಡುಪಿ ಹಾಗೂ ಮಂಗಳೂರಿನಲ್ಲಿ ರೈಲ್ವೆ ನಿಲ್ದಾಣವಿದ್ದು ಮತ್ತು ಮಂಗಳೂರಿನಲ್ಲಿ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವಿದೆ. ಭಾರತದ ಇತರ ನಗರದಿಂದ ಅಥವಾ ವಿದೇಶದಿಂದ ವಿಮಾನದ ಮೂಲಕ ಮಂಗಳೂರಿಗೆ ಬಂದು ಅಲ್ಲಿಂದ ರಸ್ತೆ ಸಾರಿಗೆಯ ಮೂಲಕ ಕಾರ್ಕಳವನ್ನು ತಲುಪಬಹುದು. ಇನ್ನು ರಾಜ್ಯದ ಎಲ್ಲಾ ಪ್ರಮುಖ ನಗರಗಳೊಂದಿಗೆ ಕಾರ್ಕಳವು ಹೆದ್ದಾರಿಯ ಮೂಲಕ ಸಾರಿಗೆ ಸಂಪರ್ಕವನ್ನು ಹೊಂದಿದೆ.
ಉಲ್ಲೇಖಗಳು
ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ವಿಸ್ತರಿಸಿದ ಲೇಖನ
ರೋಮನ್ ಕಥೋಲಿಕ ಮಹಾಧರ್ಮಪ್ರಾಂತ್ಯ, ಬೆಂಗಳೂರು
ರೋಮನ್ ಕಥೋಲಿಕ ಮಹಾನಗರವಾದ ಬೆಂಗಳೂರು ನಗರದ ಮಹಾಧರ್ಮಪ್ರಾಂತವು (Archidioecesis Bangalorensis) ಭಾರತದೇಶದಲ್ಲಿನ ರೋಮನ್ ಕಥೋಲಿಕ ಚರ್ಚ್-ಗಳ ಧಾರ್ಮಿಕ ಪ್ರದೇಶ ಅಥವಾ ಧರ್ಮಪ್ರಾಂತ  ೧೩ ಫೆಭ್ರುವರಿ ೧೯೪೦ರಂದು ಬೆಂಗಳೂರು ಧರ್ಮಪ್ರಾಂತ್ಯವಾಗಿ ಸ್ಥಾಪಿತಲ್ಪಟ್ಟಿತು. ಪೋಪ್ ಹನ್ನರಡನೆಯ ಪಿಯುಸ್ ಅವರ ಆದೇಶದ ಮೇರೆಗೆ ಈ ಪ್ರಾಂತ್ಯವನ್ನು ಬೆಳಗಾಂ, ಬಳ್ಳಾರಿ, ಗುಲ್ಬರ್ಗಾ, ಚಿಕ್ಕಮಗಳೂರು,  ಕಾರವಾರ,  ಮಂಗಳೂರು, ಉಡುಪಿ, ಮೈಸೂರು ಮತ್ತು  ಶಿವಮೊಗ್ಗ ಧರ್ಮಪ್ರಾಂತ್ಯಗಳನ್ನು ಒಟ್ಟಿಗೆ ಸೇರಿಸಿ  ಮತ್ತು ಒಬ್ಬ ಬಿಷಪ್ಅವರನ್ನು ಸಫ‍್ರಾಗನ್ ಮೇಲ್ವಿಚಾರಕರನ್ನಾಗಿ ನೇಮಿಸಿ ಬೆಂಗಳೂರು ಮಹಾಧರ್ಮಪ್ರಾಂತವಾಗಿ ಸೆಪ್ಟೆಂಬರ್ ೧೯, ೧೯೫೩ರಲ್ಲಿ ಇದನ್ನು ಭಡ್ತಿಗೊಳಿಸಿ ಉನ್ನತ ದರ್ಜೆಗೇರಿಸಲಾಯಿತು.
ಈ ಮಹಾಧರ್ಮಪ್ರಾಂತ್ಯವು ಪ್ರಧಾನ ಅಥವಾ ತಾಯಿ ಚರ್ಚ್ ಆಗಿ ಸಂ.ಫ್ರಾನ್ಸಿಸ್ ಕ್ಸೇವಿಯರ್ ಕ್ಯಾಥೆಡ್ರಲ್; ಮತ್ತು ಸಂ.ಮರಿಯ ಬೆಸಿಲಿಕವನ್ನು ಹೊಂದಿರುತ್ತದೆ. ಪೋಪ್ ದ್ವಿತೀಯ ಜೋನ್ ಪೌಲ್ ಅವರಿಂದ ಜುಲೈ ೨೨,೨೦೦೪ರಲ್ಲಿ ಬರ್ನಾಡ್ ಬ್ಲೇಸಿಯಸ್ ಮೊರಾಸ್  ಅವರು ಮಹಾಧರ್ಮಾಧ್ಯಕ್ಷರಾಗಿ ನೇಮಕಗೊಂಡು ಪ್ರಸ್ತುತ ತಮ್ಮ ಸೇವೆ ಸಲ್ಲಿಸುತ್ತಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:೧೯೪೦ರಲ್ಲಿ ಸ್ಥಾಪಿತಗೊಂಡ ಧಾರ್ಮಿಕ ಸಂಸ್ಥೆಗಳು ವರ್ಗ:ಭಾರತದ ರೋಮನ್ ಕಥೋಲಿಕ ಧರ್ಮಪ್ರಾಂತ್ಯಗಳು ವರ್ಗ:೨೦ನೇ ಶತಮಾನದಲ್ಲಿ ಸ್ಥಾಪಿಸಲ್ಪಟ್ಟ ರೋಮನ್ ಕಥೋಲಿಕ ಧರ್ಮಪ್ರಾಂತ್ಯಗಳು ಮತ್ತು ಪ್ರಲೇರ್ಚಸ್ ವರ್ಗ:ಕರ್ನಾಟಕದಲ್ಲಿನ ಕ್ರೈಸ್ತ ಮತ ವರ್ಗ:ಬೆಂಗಳೂರಿನ ಸಂಸ್ಥೆಗಳು
ರಾಸ್‍ಬೆರಿ ಪೈ
thumb|315x315px|ರಾಸ್‍ಬೆರಿ ಪೈ ರಾಸ್‍ಬೆರಿ ಪೈ ಸರಣಿಯ ಕ್ರೆಡಿಟ್ ಕಾರ್ಡ್ ಗಾತ್ರದ ಏಕ ಹಲಗೆ ಕಂಪ್ಯೂಟರ್ಗಳು. ರಾಸ್‍ಬೆರಿ ಪೈ ಫೌಂಡೇಶನ್ ಯುನೈಟೆಡ್ ಕಿಂಗ್ಡಮ್ ರಲ್ಲಿ ಅಭಿವೃದ್ಧಿಪಡಿಸಿದರು. ಈ ಕಂಪ್ಯೂಟರ್ಗಳನ್ನು ಮಕ್ಕಳಿಗೆ ಗಣಕಯಂತ್ರ ಕಲಿಸಲು ಉಪಯೋಗಿಸುತ್ತಾರೆ. ಇದು ಒಂದು ಸಾಮಾನ್ಯ ಕಂಪ್ಯೂಟರ್ ರಿತಿಯಲ್ಲಿ ಬಳಸಲಾಗುತ್ತದೆ. ಯಾವುದೇ ಜೆನೆರಿಕ್ ಯು.ಎಸ್.ಬಿ ಕಂಪ್ಯೂಟರ್ ಕೀಬೋರ್ಡ್ ಮತ್ತು ಮೌಸ್ ಕಾರ್ಯಾಚರಿಸಬಹುದಾಗಿದೆ. ಡೆಸ್ಕ್ಟಾಪ್ ಕಂಪ್ಯೂಟರ್ ಜೊತೆ ಹೋಲಿಸಿದರೆ, ಗಾತ್ರ ಹೆಚ್ಚು ಚಿಕ್ಕದು ಆದರೆ ಇದು ಕೇವಲ ಕೆಲವು ಸಾಮರ್ಥ್ಯಗಳನ್ನು ಹೊಂದಿದೆ. ರಾಸ್‍ಬೆರಿ ನಿರ್ವಹಿಸಲು ಸುಲಭ ಮತ್ತು ವರ್ಗಾಯಿಸಬಹುದಾಗಿದೆ. ಇದರೊಂದಿಗೆ ಮನರಂಜನೆ, ರೊಬೊಟಿಕ್ಸ್ ಬಳಸಲಾಗುತ್ತದೆ, ಕಚೇರಿ ಕೆಲಸ, ಗೇಮಿಂಗ್ ಇತ್ಯಾದಿ ಬಳಸಿಕೊಳ್ಳಬಹುದು. ವಿದ್ಯಾರ್ಥಿಗಳು ಕಂಪ್ಯೂಟರ್ ವಿಜ್ಞಾನ ಉತ್ತಮ ತಿಳಿಯಲು ರಾಸ್‍ಬೆರಿ ಪೈ ಬಳಸಬಹುದು.